
EMENDI
Il-Kumitat għall-Impjiegi u l-Affarijiet Soċjali jippreżenta lill-Kumitat għall-Kultura u l-Edukazzjoni, bħala l-kumitat responsabbli, dan li ġej:
<RepeatBlock-Amend>
<Amend>Emenda		<NumAm>1</NumAm>

<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Regolament (UE) 2021/1057 tal-Parlament Ewropew u tal-Kunsill tal-24 ta’ Ġunju 2021 li jistabbilixxi l-Fond Soċjali Ewropew Plus (FSE+) u li jħassar ir-Regolament (UE) Nru 1296/20131a,

1a ĠU L 231, 30.6.2021, p. 21, ELI: http://data.europa.eu/eli/reg/2021/1057/oj.


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza1a,

1a OJ L 57, 18.2.2021, p. 17, ELI: http://data.europa.eu/eli/reg/2021/241/oj.


</Amend>
<Amend>Emenda		<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 14a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Pakkett Semestru Ewropew tal-Ħarifa 2025, u l-komunikazzjoni tal-Kummissjoni tal-15 ta’ Novembru 2025 bit-titolu “Semestru Ewropew – Pakkett tal-Ħarifa – It-twettiq tal-Boxxla għall-Kompetittività: immexxu l quddiem ir-riformi u l-investimenti ”(COM(2025)0955),


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 14b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Rapport Konġunt dwar l-Impjiegi tal-2026 mill-Kummissjoni u l-Kunsill,


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 14c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-komunikazzjoni tal-Kummissjoni tal-4 ta’ Diċembru 2025 bit-titolu “Pjan Direzzjonali għal impjieg ta’ kwalità” (COM(2025)0944),


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 14e (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-inizjattiva tal-unjoni tal-ħiliet tal-Kummissjoni,


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 14f (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Rapport Speċjali 10/2024 tal-Qorti Ewropea tal-Awdituri bit-titolu “Ir-rikonoxximent ta’ kwalifiki professjonali fl-UE – Mekkaniżmu essenzjali, iżda l-użu tiegħu huwa skars u inkonsistenti”,


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 18a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-komunikazzjoni tal-Kummissjoni tad-9 ta’ Diċembru 2021 bit-titolu “Bini ta’ ekonomija għas-servizz tan-nies: pjan ta’ azzjoni għall-ekonomija soċjali” (COM(2021)0778),


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 33a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport ta’ Enrico Letta ta’ April 2024 bit-titolu “Much more than a Market” (“Ħafna aktar milli Suq”), ikkumissjonat mill-Kunsill Ewropew,


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 33b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport ta’ Mario Draghi ta’ Settembru 2024 bit-titolu “Il-futur tal-kompetittività Ewropea”,


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 68a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-konklużjonijiet tal-Kunsill tal-20 ta’ Mejju 2014 dwar il-promozzjoni tal-intraprenditorija taż-żgħażagħ għat-trawwim tal-inklużjoni soċjali taż-żgħażagħ,


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 68b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-komunikazzjoni konġunta tal-Kummissjoni Ewropea u tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà tas-26 ta’ Marzu 2025 bit-titolu “Strateġija Ewropea ta’ Unjoni tal-Preparatezza” (JOIN(2025)0130),


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 68c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport tal-Konsulent Speċjali Sauli Niinisto tat-30 ta’ Ottubru 2024 bit-titolu “Safer Together: Strengthening Europe’s Civilian and Military Preparedness and Readiness” (Aktar Sikuri Flimkien:it-Tisħiħ tal-Preparatezza u tal-Prontezza Ċivili u Militari tal-Ewropa),


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 70a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Għanijiet Ewropej dwar iż-Żgħażagħ, kif approvati fl-Istrateġija tal-UE għaż-Żgħażagħ 2019-2027,


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 70b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tas-17 ta’ Novembru 2022 dwar it-tisħiħ tal-pożizzjoni taż-żgħażagħ Ewropej: l-impjiegi u l-irkupru soċjali wara l-pandemija1a,

1a ĠU C 342, 6.9.2022, p. 265.


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 70c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-istudju tal-Kummissjoni dwar id-diskriminazzjoni abbażi tal-età fl-UE, ippubblikat f’Novembru 2025,


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 70d (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-komunikazzjoni tal-Kummissjoni tal-5 ta’ Marzu 2026 bit-titolu “Strateġija dwar l-ekwità interġenerazzjonali” (COM(2026)0110),


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 70e (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-indikaturi tal-Eurostat dwar il-qgħad fost iż-żgħażagħ u ż-żgħażagħ barra mill-impjieg, edukazzjoni jew taħriġ (NEETs),


</Amend>
[bookmark: _Hlk230948296]<Amend>Emenda		<NumAm>19</NumAm>

<DocAmend>Mozzjoni għal riżoluzzjoni</DocAmend>
<Article>Premessa A</Article>
	

	Mozzjoni għal riżoluzzjoni
	Emenda

	A.	billi mill-adozzjoni tagħha, l-Istrateġija tal-UE għaż-Żgħażagħ (EUYS) kellha tadatta għal kriżijiet kbar, li, flimkien ma’ sfidi preeżistenti bħall-qgħad fost iż-żgħażagħ, it-tħassib dwar is-saħħa mentali, is-sostenibbiltà ambjentali u d-disparitajiet rurali-urbani, sawru l-opportunitajiet u r-restrizzjonijiet li jiffaċċjaw it-73 miljun ċittadin żagħżugħ tal-UE;
	A.	billi mill-adozzjoni tagħha, l-Istrateġija tal-UE għaż-Żgħażagħ (EUYS) kellha tadatta għal kriżijiet kbar, inklużi l-pandemija tal-COVID-19, l-instabbiltà ekonomika u t-tensjonijiet ġeopolitiċi, li, flimkien ma’ sfidi preeżistenti bħall-qgħad fost iż-żgħażagħ, l-affordabbiltà tal-akkomodazzjoni, it-tħassib dwar is-saħħa mentali, is-sostenibbiltà ambjentali, l-użu ta’ għodod tal-IA li jsawru mill-ġdid l-edukazzjoni, ix-xogħol u l-interazzjonijiet soċjali fost iż-żgħażagħ, id-disparitajiet rurali-urbani, u l-aċċess mhux uniformi għal edukazzjoni u taħriġ ta’ kwalità, sawru l-opportunitajiet u r-restrizzjonijiet li jiffaċċjaw it-73 miljun ċittadin żagħżugħ tal-UE;


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Premessa B</Article>
	

	Mozzjoni għal riżoluzzjoni
	Emenda

	B.	billi l-EUYS ipprovdiet qafas siewi għall-politika dwar iż-żgħażagħ, iżda l-effettività tagħha tiddependi ħafna mill-implimentazzjoni tal-Istati Membri u mill-kapaċità tagħha li tilħaq liż-żgħażagħ, tibqa’ inklużiva u diversa, u tippermettilhom jipparteċipaw b’mod attiv fil-ħolqien u l-implimentazzjoni tagħha;
	B.	billi l-implimentazzjoni tal-EUYS tvarja b’mod sinifikanti bejn l-Istati Membri, u tirriżulta f’eżiti mhux uniformi għaż-żgħażagħ madwar l-UE u f’sottofinanzjament; billi, għalkemm l-EUYS ipprovdiet qafas siewi għall-politika dwar iż-żgħażagħ, l-effettività tagħha tiddependi mill-kapaċità li tirreaġixxi għar-realtajiet lokali u mill-impenn tal-Istati Membri għall-implimentazzjoni koerenti u adegwata, u mill-kapaċità tagħha li tilħaq liż-żgħażagħ kollha u tippermetti l-parteċipazzjoni tagħhom fid-disinn u l-implimentazzjoni tagħha u li tkun kapaċi tiżgura s-sjieda u l-inklużjoni;


</Amend>
<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Premessa C</Article>
	

	Mozzjoni għal riżoluzzjoni
	Emenda

	C.	billi s-Sena Ewropea taż-Żgħażagħ 2022 (EYY2022) u l-legat tagħha wrew apprezzament għaż-żgħażagħ u enfasizzaw l-importanza tagħhom bħala xprunaturi ta’ futur Ewropew kondiviż;
	C.	billi s-Sena Ewropea taż-Żgħażagħ 2022 (EYY2022) u l-legat tagħha wrew rikonoxximent politiku tar-rwol ċentrali taż-żgħażagħ fis-soċjetajiet tagħna u enfasizzaw l-importanza tagħhom bħala xprunaturi ta’ futur Ewropew kondiviż;


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ca (ġdida)</Article>
	

	Mozzjoni għal riżoluzzjoni
	Emenda

	
	Ca.	billi l-politika dwar iż-żgħażagħ għandha tiġi rikonoxxuta mhux biss bħala prijorità soċjali iżda wkoll bħala investiment strateġiku fil-kapital uman, fil-kompetittività u fir-reżiljenza ekonomika fit-tul tal-UE, li twassal għal koeżjoni soċjali msaħħa, kundizzjonijiet tal-ħajja mtejba, benesseri u solidarjetà interġenerazzjonali fi ħdan l-UE;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Premessa Cb (ġdida)</Article>
	

	Mozzjoni għal riżoluzzjoni
	Emenda

	
	Cb.	billi l-EUYS għadha mhijiex inkorporata biżżejjed f’oqfsa ta’ politika usa’ tal-UE, inklużi l-governanza ekonomika u l-mekkaniżmi ta’ koordinazzjoni tal-impjiegi; billi l-implimentazzjoni effettiva tagħha tirrikjedi l-integrazzjoni taż-żgħażagħ fil-proċessi istituzzjonali, inkluż is-Semestru Ewropew, permezz ta’ objettivi aktar ċari u ġbir imtejjeb tad-data mill-Istati Membri u analiżi komparattiva aktar b’saħħitha, sabiex tiġi żgurata l-koerenza tal-politika dwar l-impjiegi, il-ħiliet, l-akkomodazzjoni, l-inklużjoni u l-obbligu ta’ rendikont, u biex jitwasslu impatti tanġibbli għaż-żgħażagħ;


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Premessa Da (ġdida)</Article>
	

	Mozzjoni għal riżoluzzjoni
	Emenda

	
	Da.	billi ż-żgħażagħ huma affettwati direttament mit-tranżizzjoni doppja u għandhom jingħataw l-għarfien, il-ħiliet u l-opportunitajiet meħtieġa biex jikkontribwixxu b’mod attiv għall-innovazzjoni, il-kompetittività, il-produttività, it-tkabbir ekonomiku u l-iżvilupp sostenibbli tal-ekonomija, kif ukoll biex jibbenefikaw mill-opportunitajiet tas-suq tax-xogħol u jipparteċipaw b’mod attiv fis-soċjetà;


</Amend>

<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Premessa E</Article>
	

	Mozzjoni għal riżoluzzjoni
	Emenda

	E.	billi l-Kummissjoni ma implimentatx b’mod konsistenti l-“verifika taż-żgħażagħ”, minkejja l-impenn tagħha li tagħmel dan bħala azzjoni ewlenija tal-legat tal-EYY2022 u pass kbir lejn l-iżgurar li perspettiva taż-żgħażagħ u l-impatt fuq iż-żgħażagħ jiġu kkunsidrati fil-politiki u l-inizjattivi tal-UE rilevanti għaż-żgħażagħ;
	E.	billi l-Kummissjoni ma implimentatx b’mod sistematiku l-“verifika taż-żgħażagħ”, minkejja l-impenn tagħha li tagħmel dan bħala parti mil-legat tal-EYY2022; billi tali mekkaniżmu għandu jiġi applikat biex jiġi żgurat li l-perspettivi taż-żgħażagħ jiġu kkunsidrati bis-sħiħ fil-politiki rilevanti tal-UE, inklużi miżuri fil-qasam tal-impjiegi u l-politiki soċjali, mingħajr ma jinħolqu piżijiet amministrattivi bla bżonn;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Premessa F</Article>
	

	Mozzjoni għal riżoluzzjoni
	Emenda

	F.	billi d-disparitajiet persistenti bejn u fl-Istati Membri, b’mod partikolari bejn iċ-ċentri urbani u ż-żoni rurali, jillimitaw l-aċċess taż-żgħażagħ għal edukazzjoni ta’ kwalità, impjieg, involviment kulturali u infrastruttura bażika;
	F.	billi d-disparitajiet persistenti bejn u fl-Istati Membri, b’mod partikolari bejn iċ-ċentri urbani u ż-żoni rurali u remoti, jillimitaw l-aċċess taż-żgħażagħ għal edukazzjoni ta’ kwalità, impjieg, akkomodazzjoni affordabbli, servizzi tal-kura tas-saħħa, impjiegi, kultura u infrastruttura bażika; billi dawn l-iżbilanċi jistgħu jikkontribwixxu għad-depopolazzjoni u l-eżodu ta’ mħuħ, speċjalment f’reġjuni anqas żviluppati;


</Amend>
<Amend>Emenda		<NumAm>27</NumAm>
<DocAmend>Mozzjoni għal riżoluzzjoni</DocAmend>
<Article>Premessa Fa (ġdida)</Article>
	

	Mozzjoni għal riżoluzzjoni
	Emenda

	
	Fa.	billi l-Ewropa qed tiffaċċja sfidi demografiċi serji, u billi t-tibdil demografiku, it-trasformazzjoni ekonomika, kif ukoll it-tranżizzjonijiet diġitali u ekoloġiċi, jirrikjedu t-tisħiħ tas-solidarjetà interġenerazzjonali sabiex tiġi żgurata s-sostenibbiltà tal-pensjonijiet, l-istat soċjali u s-sistemi ta’ protezzjoni soċjali;


</Amend>
<Amend>Emenda		<NumAm>28</NumAm>
<DocAmend>Mozzjoni għal riżoluzzjoni</DocAmend>
<Article>Premessa Fb (ġdida)</Article>
	

	Mozzjoni għal riżoluzzjoni
	Emenda

	
	Fb.	billi approċċ interġenerazzjonali għall-parteċipazzjoni u l-inklużjoni taż-żgħażagħ huwa essenzjali sabiex jitrawmu l-kooperazzjoni, is-solidarjetà u d-djalogu bejn il-persuni akbar fl-età u ż-żgħażagħ; billi tali approċċ għandu jippromwovi l-ekwità interġenerazzjonali fit-tfassil tal-politika, inkluż permezz tal-valutazzjoni tal-impatti fit-tul tad-deċiżjonijiet pubbliċi, u jiżgura l-involviment sistematiku, strutturat u orjentat lejn l-eżiti u l-parteċipazzjoni taż-żgħażagħ fil-proċessi tat-teħid tad-deċiżjonijiet, u jevita proċessi ta’ konsultazzjoni simboliċi; billi huwa kruċjali li jiġu indirizzati l-inugwaljanzi bbażati fuq l-età, b’mod partikolari dawk li jaffettwaw liż-żgħażagħ, u li jiġi ggarantit li l-ġenerazzjonijiet kollha jgawdu minn opportunitajiet indaqs u aċċess għal servizzi essenzjali, inklużi l-edukazzjoni, l-akkomodazzjoni, il-kura tas-saħħa, il-protezzjoni soċjali u l-impjiegi ta’ kwalità għolja u inklużivi;


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Premessa G</Article>
	

	Mozzjoni għal riżoluzzjoni
	Emenda

	G.	billi l-organizzazzjonijiet taż-żgħażagħ għandhom rwol essenzjali fl-appoġġ tal-parteċipazzjoni taż-żgħażagħ fl-Istati Membri kollha;
	G.	billi l-organizzazzjonijiet taż-żgħażagħ għandhom rwol essenzjali fl-appoġġ tal-parteċipazzjoni taż-żgħażagħ fl-Istati Membri kollha, fit-trawwim tal-involviment ċiviku u l-inklużjoni soċjali u jservu bħala pontijiet vitali bejn iż-żgħażagħ u dawk li jfasslu l-politika, u fit-trawwim tar-responsabbiltà ċivika, il-koeżjoni soċjali, l-involviment demokratiku u r-rispett għall-valuri tal-UE;


</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Premessa H</Article>
	

	Mozzjoni għal riżoluzzjoni
	Emenda

	H.	billi l-iżolament soċjali, il-kontenut estremist online u l-isfidi tas-saħħa mentali huma xprunaturi ewlenin tar-radikalizzazzjoni; billi dawn l-isfidi jistgħu jiġu indirizzati permezz tal-edukazzjoni formali u mhux formali, il-volontarjat, id-djalogu interkulturali u l-parteċipazzjoni taż-żgħażagħ;
	H.	billi l-iżolament soċjali, il-kontenut estremist u li joħloq dipendenza online u l-isfidi tas-saħħa mentali huma xprunaturi ewlenin tar-radikalizzazzjoni; billi dawn l-isfidi jistgħu jiġu indirizzati permezz tal-edukazzjoni formali u mhux formali, il-volontarjat, id-djalogu interkulturali u l-parteċipazzjoni taż-żgħażagħ, l-isport u l-arti;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Premessa H</Article>
	

	Mozzjoni għal riżoluzzjoni
	Emenda

	H.	billi l-iżolament soċjali, il-kontenut estremist online u l-isfidi tas-saħħa mentali huma xprunaturi ewlenin tar-radikalizzazzjoni; billi dawn l-isfidi jistgħu jiġu indirizzati permezz tal-edukazzjoni formali u mhux formali, il-volontarjat, id-djalogu interkulturali u l-parteċipazzjoni taż-żgħażagħ;
	H.	billi l-iżolament soċjali, id-disinn li joħloq dipendenza tal-pjattaformi u l-għodod online, il-kontenut estremist online, in-nuqqas ta’ fiduċja politika, id-diskorsi pubbliċi polarizzati, il-kampanji ta’ diżinformazzjoni, u l-isfidi tas-saħħa mentali huma xprunaturi ewlenin tar-radikalizzazzjoni; billi dawn l-isfidi jistgħu jiġu indirizzati permezz tal-edukazzjoni formali u mhux formali, il-volontarjat, id-djalogu interkulturali u l-parteċipazzjoni taż-żgħażagħ u l-infurzar robust tal-Att dwar is-Servizzi Diġitali1a fil-ġlieda kontra l-amplifikazzjoni algoritmika ta’ kontenut u mġiba estremisti;

1aIr-Regolament (UE) 2022/2065 tal-Parlament Ewropew u tal-Kunsill tad-19 ta’ Ottubru 2022 dwar Suq Uniku għas-Servizzi Diġitali u li jemenda d-Direttiva 2000/31/KE (l-Att dwar is-Servizzi Diġitali) (ĠU L 277, 27.10.2022, p. 1, ELI: http://data.europa.eu/eli/reg/2022/2065/oj). 


</Amend>
<Amend>Emenda		<NumAm>32</NumAm>
<DocAmend>Mozzjoni għal riżoluzzjoni</DocAmend>
<Article>Premessa I</Article>
	

	Mozzjoni għal riżoluzzjoni
	Emenda

	I.	billi ż-żgħażagħ rurali u ż-żgħażagħ b’anqas opportunitajiet għadhom jiffaċċjaw ostakli għall-parteċipazzjoni;
	I.	billi ż-żgħażagħ rurali u ż-żgħażagħ li ġejjin mill-gruppi kollha vulnerabbli u emarġinati, bħan-NEETs, ir-Rom u t-Travellers, il-persuni mingħajr dar, l-individwi LGBTQIA+, il-migranti, il-persuni b’diżabbiltà, il-persuni li jiffaċċjaw mard kroniku u dipendenza kif ukoll il-persuni li jindukraw b’mod informali u l-ġenituri waħedhom, għadhom jiffaċċjaw ostakli sinifikanti għall-parteċipazzjoni;


</Amend>
<Amend>Emenda		<NumAm>33</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ia (ġdida)</Article>
	

	Mozzjoni għal riżoluzzjoni
	Emenda

	
	Ia.	billi ż-żgħażagħ b’diżabbiltà jiffaċċjaw ostakli strutturali fl-aċċess għal edukazzjoni, taħriġ u impjiegi ta’ kwalità, u għaldaqstant jirrikjedu appoġġ imsaħħaħ biex jiġu żgurati opportunitajiet ugwali, żvilupp tal-ħiliet u parteċipazzjoni fis-suq tax-xogħol sinifikattiva;


</Amend>
<Amend>Emenda		<NumAm>34</NumAm>
<DocAmend>Mozzjoni għal riżoluzzjoni</DocAmend>
<Article>Premessa J</Article>
	

	Mozzjoni għal riżoluzzjoni
	Emenda

	J.	[EMPL]
	J.	billi koordinazzjoni akbar bejn l-EUYS u strumenti ta’ finanzjament tal-UE rilevanti, inklużi l-Erasmus+, il-Fond Ewropew Soċjali Plus u l-Faċilità għall-Irkupru u r-Reżiljenza, hija meħtieġa biex timmassimizza l-impatt, il-valur miżjud u l-komplementarjetà tal-istrateġija; billi l-effettività ta’ dawn l-istrumenti tiddependi ħafna mill-kapaċità ta’ Stati Membri li jfasslu politiki koerenti allinjati mal-objettivi tagħhom, u jinkludu miżuri relatati mal-Garanzija għaż-Żgħażagħ rinforzata, u biex jiżguraw l-assorbiment f’waqtu u effettiv tagħhom; billi tali koordinazzjoni għandha tikkontribwixxi biex jiġu indirizzati r-rati għoljin ta’ qgħad fost iż-żgħażagħ u l-ostakli strutturali li jiffaċċjaw iż-żgħażagħ, bil-ħsieb li jitnaqqas b’mod sostenibbli l-għadd ta’ NEETs, b’mod partikolari dawk li qed jiffaċċjaw l-esklużjoni soċjali u dawk f’sitwazzjonijiet vulnerabbli;


</Amend>
<Amend>Emenda		<NumAm>35</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ja (ġdida)</Article>
	

	Mozzjoni għal riżoluzzjoni
	Emenda

	
	Ja.	billi l-politiki dwar l-inklużjoni taż-żgħażagħ għandhom jiffukaw fuq l-iżgurar tal-aċċess għal edukazzjoni ta’ kwalità, opportunitajiet ta’ impjieg ta’ kwalità, u mobbiltà tax-xogħol u intraprenditorija ġusti, li jippermettu liż-żgħażagħ jikkontribwixxu b’mod attiv għall-komunitajiet tagħhom u għall-iżvilupp ekonomiku u soċjali tal-UE;


</Amend>
<Amend>Emenda		<NumAm>36</NumAm>
<DocAmend>Mozzjoni għal riżoluzzjoni</DocAmend>
<Article>Premessa Jb (ġdida)</Article>
	

	Mozzjoni għal riżoluzzjoni
	Emenda

	
	Jb.	billi l-intraprenditorija taż-żgħażagħ hija mod effettiv biex jiġu promossi l-impjieg taż-żgħażagħ, l-iżvilupp tal-ħiliet, u l-inklużjoni soċjali, kif ukoll biex jiġu stimulati l-innovazzjoni u l-kompetittività;


</Amend>
<Amend>Emenda		<NumAm>37</NumAm>
<DocAmend>Mozzjoni għal riżoluzzjoni</DocAmend>
<Article>Premessa L</Article>
	

	Mozzjoni għal riżoluzzjoni
	Emenda

	L.	billi l-aċċess ugwali għal edukazzjoni ta’ kwalità huwa prerekwiżit għall-ġustizzja soċjali, il-mobbiltà soċjali għall-aħjar, il-parteċipazzjoni demokratika u l-iżvilupp ekonomiku sostenibbli; billi l-ostakli finanzjarji jkomplu jeskludu ħafna żgħażagħ mill-edukazzjoni u t-taħriġ madwar l-Unjoni; billi n-nuqqas dejjem jikber ta’ għalliema kkwalifikati u persunal edukattiv f’ħafna Stati Membri jimmina l-kwalità, l-aċċessibbiltà u l-inklużività tas-sistemi edukattivi;
	L.	billi l-aċċess ugwali għal edukazzjoni ta’ kwalità huwa prerekwiżit għall-koeżjoni soċjali u l-mobbiltà soċjali għall-aħjar, il-parteċipazzjoni demokratika u l-iżvilupp ekonomiku sostenibbli; billi l-ostakli finanzjarji jkomplu jeskludu ħafna żgħażagħ, b’mod partikolari dawk minn gruppi vulnerabbli, mill-edukazzjoni u t-taħriġ madwar l-Unjoni; billi n-nuqqas dejjem jikber ta’ għalliema kkwalifikati u persunal edukattiv f’ħafna Stati Membri jimmina l-kwalità, l-aċċessibbiltà u l-inklużività tas-sistemi edukattivi; billi l-għalliema kwalifikati u l-persunal edukattiv huma essenzjali biex jitnaqqsu l-inugwaljanzi soċjali, jingħalqu l-lakuni fl-apprendiment u fit-taħriġ, jiġi miġġieled l-eżodu ta’ mħuħ u titrawwem l-eċċellenza tal-UE fl-edukazzjoni, sabiex tissaħħaħ il-kompetittività fit-tul tal-UE; billi t-tisħiħ tal-professjoni tat-tagħlim jirrikjedi rikonoxximent adegwat, paga deċenti, kundizzjonijiet tax-xogħol aħjar u appoġġ f’diversi mudelli edukattivi, filwaqt li jiġu rrispettati bis-sħiħ il-kompetenzi nazzjonali;


</Amend>
<Amend>Emenda		<NumAm>38</NumAm>
<DocAmend>Mozzjoni għal riżoluzzjoni</DocAmend>
<Article>Premessa La (ġdida)</Article>
	

	Mozzjoni għal riżoluzzjoni
	Emenda

	
	La.	billi s-sistemi ta’ edukazzjoni u taħriġ ta’ kwalità għolja madwar l-UE għandhom rwol ċentrali fit-trawwim tal-valuri tal-UE, inklużi d-demokrazija, l-inklużività u d-diversità, u fit-titjib tal-opportunitajiet tas-suq tax-xogħol fit-tul taż-żgħażagħ; billi dan jirrikjedi analiżi fil-fond, investiment u riformi, sabiex jittejbu l-litteriżmu u n-numeriżmu, jiġu indirizzati d-diskrepanzi fil-ħiliet, tittejjeb l-eċċellenza, jiġi indirizzat it-tluq bikri mill-iskola u jittejbu l-eżiti fit-tul għaż-żgħażagħ;


</Amend>
<Amend>Emenda		<NumAm>39</NumAm>
<DocAmend>Mozzjoni għal riżoluzzjoni</DocAmend>
<Article>Premessa Lb (ġdida)</Article>
	

	Mozzjoni għal riżoluzzjoni
	Emenda

	
	Lb.	billi t-tisħiħ tar-rabta bejn s-sistemi ta’ edukazzjoni u ta’ taħriġ u l-ħtiġijiet tas-suq tax-xogħol huwa essenzjali sabiex jitnaqqsu l-ispariġġi fil-ħiliet, tissaħħaħ l-impjegabbiltà taż-żgħażagħ u jiġu appoġġjati l-kompetittività u t-tkabbir ekonomiku tal-UE;


</Amend>
<Amend>Emenda		<NumAm>40</NumAm>
<DocAmend>Mozzjoni għal riżoluzzjoni</DocAmend>
<Article>Premessa M</Article>
	

	Mozzjoni għal riżoluzzjoni
	Emenda

	M.	billi l-edukazzjoni ċivika ssaħħaħ il-fehim tal-kunċetti u l-istituzzjonijiet ċiviċi u tiżviluppa l-ħiliet meħtieġa biex jiġu analizzati l-kwistjonijiet u jkun hemm parteċipazzjoni fis-soċjetà b’mod infurmat;
	M.	billi l-edukazzjoni ċivika ssaħħaħ il-fehim tal-kunċetti u l-istituzzjonijiet ċiviċi u tiżviluppa l-ħiliet meħtieġa biex jiġu analizzati l-kwistjonijiet u jkun hemm parteċipazzjoni fis-soċjetà b’mod infurmat, u b’hekk tgħammar liż-żgħażagħ biex jivvalutaw b’mod kritiku l-aħbarijiet foloz, l-esponiment għal kontenut online dannuż u vjolenti, u kampanji ta’ diżinformazzjoni li jimminaw b’mod sproporzjonat il-valuri u r-reżiljenza demokratika tal-UE;


</Amend>

<Amend>Emenda		<NumAm>41</NumAm>
<DocAmend>Mozzjoni għal riżoluzzjoni</DocAmend>
<Article>Premessa N</Article>
	

	Mozzjoni għal riżoluzzjoni
	Emenda

	N.	billi l-edukazzjoni mhux formali u informali, inklużi l-volontarjat, il-ħidma fost iż-żgħażagħ, l-involviment ċiviku u l-inizjattivi fil-livell lokali, huma strument ewlieni għaż-żgħażagħ; billi l-volontarjat, il-ħidma fost iż-żgħażagħ u forom oħra ta’ edukazzjoni mhux formali huma komponenti siewja tal-apprendiment tul il-ħajja, li jikkontribwixxu għall-impjegabbiltà, l-involviment ċiviku u l-iżvilupp personali;
	N.	billi l-perkorsi tal-edukazzjoni u tat-taħriġ għandhom jkunu allinjati aħjar mal-ħtiġijiet tas-suq tax-xogħol, u jippermettu liż-żgħażagħ jiksbu ħiliet rilevanti, inklużi dawk online, u jiffaċilitaw tranżizzjonijiet b’anqas xkiel lejn impjiegi ta’ kwalità u opportunitajiet tas-suq tax-xogħol imtejba; billi l-kompetenzi miksuba permezz tal-apprendiment formali, mhux formali u informali, inklużi permezz tal-isport, għandhom jiġu rrikonoxxuti u jingħataw valur għal skopijiet ta’ żvilupp professjonali u tal-karriera u biex irawmu solidarjetà, koeżjoni territorjali u kultura ta’ komunità;


</Amend>
<Amend>Emenda		<NumAm>42</NumAm>
<DocAmend>Mozzjoni għal riżoluzzjoni</DocAmend>
<Article>Premessa Na (ġdida)</Article>
	

	Mozzjoni għal riżoluzzjoni
	Emenda

	
	Na.	billi huwa essenzjali li tissaħħaħ ir-rabta bejn l-istituzzjonijiet edukattivi, is-sħab soċjali u partijiet ikkonċernati oħra tas-suq tax-xogħol sabiex jiġi żgurat li l-kurrikuli jkunu aġġornati; billi huwa meħtieġ biżżejjed investiment sabiex jiġu żgurati ambjenti ta’ apprendiment adegwati, jittejbu l-ħiliet, jissaħħu l-opportunitajiet tas-suq tax-xogħol taż-żgħażagħ, u jiġi appoġġjat it-tkabbir sostenibbli;


</Amend>
<Amend>Emenda		<NumAm>43</NumAm>
<DocAmend>Mozzjoni għal riżoluzzjoni</DocAmend>
<Article>Premessa Nb (ġdida)</Article>
	

	Mozzjoni għal riżoluzzjoni
	Emenda

	
	Nb.	billi s-suġġetti relatati mal-preparatezza għandhom jiġu inklużi fil-programmi ta’ taħriġ tal-persunal edukattiv u tal-għalliema, kif ukoll fil-kurrikuli tal-iskejjel, inkluż permezz tal-Pjattaforma Ewropea għall-Edukazzjoni fl-Iskejjel u l-Portal Ewropew taż-Żgħażagħ u l-Portal tat-Tagħlim, biex iqajmu kuxjenza fost iż-żgħażagħ dwar ir-riskji ta’ diżastri u jrawmu l-prevenzjoni;


</Amend>
<Amend>Emenda		<NumAm>44</NumAm>
<DocAmend>Mozzjoni għal riżoluzzjoni</DocAmend>
<Article>Premessa Nc (ġdida)</Article>
	

	Mozzjoni għal riżoluzzjoni
	Emenda

	
	Nc.	billi l-opportunitajiet ta’ volontarjat u ta’ skambju fil-qasam tal-preparatezza, permezz tal-programmi għaż-żgħażagħ tal-UE bħall-Korp Ewropew ta’ Solidarjetà u l-programmi Erasmus+, għandhom jiġu promossi, fil-kuntest tal-intensifikazzjoni tal-kriżijiet klimatiċi u dawk ikkawżati mill-bniedem;


</Amend>

<Amend>Emenda		<NumAm>45</NumAm>
<DocAmend>Mozzjoni għal riżoluzzjoni</DocAmend>
<Article>Premessa Nd (ġdida)</Article>
	

	Mozzjoni għal riżoluzzjoni
	Emenda

	
	Nd.	billi t-tisħiħ tal-parteċipazzjoni fl-edukazzjoni fix-xjenza, it-teknoloġija, l-inġinerija u l-matematika (STEM) huwa essenzjali biex jiġu indirizzati n-nuqqas ta’ ħiliet u titrawwem l-innovazzjoni; billi t-tħeġġiġ ta’ parteċipazzjoni akbar tan-nisa f’dan il-kuntest huwa kruċjali biex jiġi sfruttat bis-sħiħ il-potenzjal tat-talent tal-Ewropa u biex tittejjeb l-ugwaljanza bejn il-ġeneri u tiġi sfruttata bis-sħiħ il-kompetittività tal-UE;


</Amend>
<Amend>Emenda		<NumAm>46</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ne (ġdida)</Article>
	

	Mozzjoni għal riżoluzzjoni
	Emenda

	
	Ne.	billi l-edukazzjoni u t-taħriġ vokazzjonali (VET) ipprovduti permezz ta’ diversi mudelli u istituzzjonijiet edukattivi huma essenzjali għall-opportunitajiet tas-suq tax-xogħol; billi s-sistemi edukattivi doppji li jikkombinaw l-apprendiment fil-klassi mal-esperjenza prattika fuq il-post tax-xogħol huma partikolarment effettivi fil-faċilitazzjoni ta’ tranżizzjonijiet bla xkiel lejn impjieg stabbli u ta’ kwalità; billi l-programmi tal-VET għandhom jiġu żviluppati f’kooperazzjoni mill-qrib bejn il-fornituri tal-edukazzjoni u tat-taħriġ, is-sħab soċjali u partijiet ikkonċernati rilevanti oħra tas-suq tax-xogħol, sabiex tissaħħaħ l-impjegabbiltà u jitnaqqsu l-ispariġġi fil-ħiliet;


</Amend>
<Amend>Emenda		<NumAm>47</NumAm>
<DocAmend>Mozzjoni għal riżoluzzjoni</DocAmend>
<Article>Premessa O</Article>
	

	Mozzjoni għal riżoluzzjoni
	Emenda

	O.	billi l-ħidma fost iż-żgħażagħ u l-edukazzjoni tal-persuni li jaħdmu maż-żgħażagħ mhumiex rikonoxxuti fl-Istati Membri kollha, u dan jirriżulta f’diskrepanzi fil-programmi għaż-żgħażagħ tal-UE; billi r-rikonoxximent tal-ħidma fost iż-żgħażagħ u l-edukazzjoni tal-persuni li jaħdmu maż-żgħażagħ se jiżgura livell minimu ta’ armonizzazzjoni tar-realtajiet taż-żgħażagħ madwar l-UE u jista’ jkollu impatt pożittiv fuq il-kwalità tal-proġetti mwettqa fl-ambitu tal-Erasmus+ u l-Korp Ewropew ta’ Solidarjetà (KES);
	O.	 billi l-ħidma fost iż-żgħażagħ u l-edukazzjoni tal-persuni li jaħdmu maż-żgħażagħ mhumiex rikonoxxuti fl-Istati Membri kollha, u dan jirriżulta f’diskrepanzi fil-programmi għaż-żgħażagħ tal-UE; billi r-rikonoxximent tal-ħidma fost iż-żgħażagħ u l-edukazzjoni tal-persuni li jaħdmu maż-żgħażagħ, inklużi dawk b’diżabbiltà se jiżguraw livell minimu ta’ armonizzazzjoni tal-esperjenzi u l-opportunitajiet taż-żgħażagħ madwar l-UE u jista’ jkollhom impatt pożittiv fuq il-kwalità tal-proġetti mwettqa taħt Erasmus+ u l-Korp Ewropew ta’ Solidarjetà (KES), jippromwovu l-professjonalizzazzjoni u l-bini tal-kapaċità fost il-persuni li jaħdmu maż-żgħażagħ, kif ukoll ir-rikonoxximent tal-kompetenzi miksuba permezz tat-tagħlim mhux formali u informali;


</Amend>
<Amend>Emenda		<NumAm>48</NumAm>
<DocAmend>Mozzjoni għal riżoluzzjoni</DocAmend>
<Article>Premessa Oa (ġdida)</Article>
	

	Mozzjoni għal riżoluzzjoni
	Emenda

	
	Oa.	billi għad hemm lakuni fil-validazzjoni u t-trasferibbiltà tal-kwalifiki, li jillimitaw ir-rikonoxximent sħiħ tagħhom għal skopijiet professjonali u l-kontribut tagħhom għall-integrazzjoni fis-suq tax-xogħol u l-kompetittività;


</Amend>
<Amend>Emenda		<NumAm>49</NumAm>
<DocAmend>Mozzjoni għal riżoluzzjoni</DocAmend>
<Article>Premessa P (ġdida)</Article>
	

	Mozzjoni għal riżoluzzjoni
	Emenda

	
	P.	billi d-diskriminazzjoni abbażi tal-età għadha mifruxa fl-UE kollha, u taffettwa lill-individwi fi stadji differenti tal-ħajja; billi ż-żgħażagħ huma affettwati b’mod sproporzjonat minn impjieg prekarju u aċċess limitat għal impjiegi stabbli; billi dawn ix-xejriet jenfasizzaw il-ħtieġa ta’ risponsi ta’ politika li jindirizzaw il-gruppi tal-etajiet kollha, filwaqt li jitqiesu l-isfidi speċifiċi li jiffaċċjaw iż-żgħażagħ;


</Amend>
<Amend>Emenda		<NumAm>50</NumAm>
<DocAmend>Mozzjoni għal riżoluzzjoni</DocAmend>
<Article>Premessa Pa (ġdida)</Article>
	

	Mozzjoni għal riżoluzzjoni
	Emenda

	
	Pa.	billi n-nuqqas ta’ definizzjoni ċara ta’ “traineeship” f’ċerti Stati Membri jista’ jwassal għal inċertezza legali u standards mhux uniformi madwar l-UE; billi huma meħtieġa aktar ċarezza u konverġenza biex jiġu żgurati traineeships ta’ kwalità li jipprovdu esperjenzi ta’ apprendiment sinifikattivi, kumpens adegwat u kundizzjonijiet ġusti għaż-żgħażagħ;


</Amend>
<Amend>Emenda		<NumAm>51</NumAm>

<DocAmend>Mozzjoni għal riżoluzzjoni</DocAmend>
<Article>Paragrafu 1</Article>
	

	Mozzjoni għal riżoluzzjoni
	Emenda

	1.	Jilqa’ l-kisbiet tal-EUYS 2019-2027 fl-għoti ta’ qafas koerenti għall-kooperazzjoni fil-politika dwar iż-żgħażagħ u fl-iżgurar tal-viżibbiltà tal-prijoritajiet taż-żgħażagħ fiċ-ċikli politiċi kollha; jisħaq fuq il-ħtieġa li jinżamm qafas ta’ livell għoli u adattabbli bbażat fuq l-oqsma ewlenin tal-EUYS (Impenn, Konnessjoni, Għoti tas-Setgħa) wara l-2027;
	1.	Jilqa’ l-kisbiet tal-EUYS 2019-2027 fl-għoti ta’ qafas koerenti għall-kooperazzjoni fil-politika dwar iż-żgħażagħ u fil-promozzjoni tal-viżibbiltà tal-prijoritajiet taż-żgħażagħ fiċ-ċikli politiċi kollha; jissottolinja li kwalunkwe qafas ta’ wara l-2027 għandu jżomm ir-rispett għall-prinċipju tas-sussidjarjetà, jevita piżijiet amministrattivi jew regolatorji addizzjonali mhux neċessarji fil-livell tal-UE u jiffoka fuq il-kisba ta’ riżultati tanġibbli fl-edukazzjoni, l-impjiegi u l-opportunitajiet għaż-żgħażagħ; jisħaq fuq il-ħtieġa li jinżamm qafas ta’ livell għoli u adattabbli bbażat fuq l-oqsma ewlenin tal-EUYS (Impenn, Konnessjoni, Għoti tas-Setgħa) li jippermetti lill-Istati Membri jimplimentaw il-politiki taż-żgħażagħ fil-kuntest nazzjonali tagħhom;


</Amend>

<Amend>Emenda		<NumAm>52</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1a (ġdid)</Article>
	

	Mozzjoni għal riżoluzzjoni
	Emenda

	
	1a.	Jistieden lill-Istati Membri jintegraw l-objettivi tal-EUYS fost il-politiki nazzjonali u l-aġendi ta’ riforma rilevanti, u jiżguraw kapaċità istituzzjonali u koordinazzjoni strateġika adegwati; jisħaq fuq il-ħtieġa ta’ allinjament aktar b’saħħtu tal-istrateġija ma’ strumenti ta’ finanzjament tal-UE, inklużi l-Erasmus+, il-FSE+ u l-Faċilità għall-Irkupru u r-Reżiljenza, biex jiġi mmassimizzat l-impatt li jista’ jitkejjel, tiġi appoġġjata l-impjegabbiltà taż-żgħażagħ, jittejjeb l-assorbiment effiċjenti tal-fondi u jitnaqqsu d-disparitajiet fl-eżiti, filwaqt li jiġi pprevenut d-duplikazzjoni;


</Amend>
[bookmark: _Hlk231206695]<Amend>Emenda		<NumAm>53</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1b (ġdid)</Article>
	

	Mozzjoni għal riżoluzzjoni
	Emenda

	
	1b.	Jenfasizza l-importanza ta’ governanza effettiva f’diversi livelli li tinvolvi lill-awtoritajiet tal-UE, dawk nazzjonali, reġjonali u lokali fl-implimentazzjoni tal-EUYS, b’rispett sħiħ tal-prinċipju ta’ sussidjarjetà u tal-kompetenzi nazzjonali; jisħaq fuq il-ħtieġa li jiġi żgurat li l-prijoritajiet relatati maż-żgħażagħ huma riflessi b’mod adegwat fil-qafas finanzjarju pluriennali (QFP) li jmiss u fl-istrumenti ta’ finanzjament tal-UE relatati;


</Amend>
<Amend>Emenda		<NumAm>54</NumAm>
<DocAmend>Mozzjoni għal riżoluzzjoni</DocAmend>
<Article>paragrafu 2 a (ġdid)</Article>
	

	Mozzjoni għal riżoluzzjoni
	Emenda

	
	2a.	Jistieden lill-Kummissjoni u lill-Istati Membri jiżguraw l-implimentazzjoni koerenti, ambizzjuża u orjentata lejn ir-riżultati tal-EUYS, filwaqt li jintegraw l-objettivi tagħha fl-aġendi ta’ riforma nazzjonali, is-Semestru Ewropew, ir-Rapport Konġunt dwar l-Impjiegi tal-2026 u r-rakkomandazzjonijiet speċifiċi għall-pajjiż, u b’hekk jindirizzaw id-disparitajiet persistenti fl-eżiti, jespandu l-indikaturi speċifiċi għaż-żgħażagħ u jiżguraw l-aċċess għall-opportunitajiet u l-inklużjoni soċjoekonomika għaż-żgħażagħ madwar l-UE, b’mod partikolari dawk f’sitwazzjonijiet vulnerabbli;


</Amend>
<Amend>Emenda		<NumAm>55</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3</Article>
	

	Mozzjoni għal riżoluzzjoni
	Emenda

	3.	Jenfasizza li l-iżvilupp tal-11-il EYG permezz tad-Djalogu tal-UE maż-Żgħażagħ kien stadju importanti fil-politika dwar iż-żgħażagħ; jemmen, madankollu, li l-EYGs iridu jiġu evalwati mill-ġdid u aġġornati biex jinkorporaw realtajiet soċjetali ġodda u kwistjonijiet trażversali li jaffettwaw liż-żgħażagħ;
	3.	Jenfasizza li l-iżvilupp tal-11-il EYG permezz tad-Djalogu tal-UE maż-Żgħażagħ jista’ jkun stadju importanti fil-politika dwar iż-żgħażagħ jekk ikun akkumpanjat minn indikaturi li jistgħu jitkejlu; jisħaq li l-EYGs għandhom jiġu rieżaminati biex jirriflettu l-iżviluppi soċjetali, teknoloġiċi u ekonomiċi li qed jevolvu, inklużi l-impatt tad-diġitalizzazzjoni, it-trasformazzjoni tas-suq tax-xogħol u l-instabbiltà ġeopolitika fuq iż-żgħażagħ;


</Amend>
<Amend>Emenda		<NumAm>56</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3a (ġdid)</Article>
	

	Mozzjoni għal riżoluzzjoni
	Emenda

	
	3a.	Jisħaq li l-EYGs għandhom iservu bħala qafas strateġiku li jiggwida l-azzjoni ta’ politika konkreta fil-livell tal-UE u dak nazzjonali, u ma għandhomx jibqgħu sempliċement dikjarazzjonijiet ta’ aspirazzjoni;


</Amend>
<Amend>Emenda		<NumAm>57</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4</Article>
	

	Mozzjoni għal riżoluzzjoni
	Emenda

	4.	Jistieden lill-Kummissjoni torganizza dan ir-rieżami f’kokreazzjoni mal-organizzazzjonijiet taż-żgħażagħ u tas-soċjetà ċivili, iż-żgħażagħ b’anqas opportunitajiet, iż-żgħażagħ mhux organizzati, it-tfal u l-adolexxenti, kif ukoll ir-riċerkaturi u l-akkademiċi, biex tiżgura li jitqiesu x-xejriet fit-tul u s-sejbiet ta’ prospettiva;
	4.	Jistieden lill-Kummissjoni torganizza dan ir-rieżami f’kokreazzjoni mal-organizzazzjonijiet taż-żgħażagħ u tas-soċjetà ċivili, iż-żgħażagħ b’anqas opportunitajiet, iż-żgħażagħ li mhumiex f’organizzazzjoni u l-adolexxenti, kif ukoll ir-riċerkaturi u l-akkademiċi, biex tiżgura li jitqiesu x-xejriet fit-tul u s-sejbiet ta’ prospettiva;


</Amend>
<Amend>Emenda		<NumAm>58</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5</Article>
	

	Mozzjoni għal riżoluzzjoni
	Emenda

	5.	Jistieden lill-Kummissjoni u lill-presidenzi tal-Kunsill li jmiss jintegraw suġġetti emerġenti fl-attivitajiet attwali marbuta maċ-ċikli finali tad-Djalogu tal-UE maż-Żgħażagħ biex tiġi żgurata l-kontinwità fid-dawl tal-EUYS ta’ wara l-2027;
	5.	Jistieden lill-Kummissjoni u lill-presidenzi tal-Kunsill li jmiss jintegraw suġġetti emerġenti, bħall-affordabbiltà tal-akkomodazzjoni u l-użu esponenzjali tal-għodod tal-AI li jsawru mill-ġdid l-edukazzjoni, ix-xogħol u l-interazzjonijiet soċjali fost iż-żgħażagħ, fl-attivitajiet attwali marbuta maċ-ċikli finali tad-Djalogu tal-UE maż-Żgħażagħ biex tiġi żgurata l-kontinwità fid-dawl tal-EUYS ta’ wara l-2027;


</Amend>
<Amend>Emenda		<NumAm>59</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6</Article>
	

	Mozzjoni għal riżoluzzjoni
	Emenda

	6.	Jistieden lill-Kummissjoni, lil korpi oħra tal-UE u lill-Istati Membri jtejbu l-komunikazzjoni, il-viżibbiltà u s-sensibilizzazzjoni tal-partijiet ikkonċernati dwar l-EUYS, l-istrumenti u l-inizjattivi tagħha fil-livell nazzjonali, reġjonali u lokali;
	6.	Jistieden lill-Kummissjoni, lil korpi oħra tal-UE u lill-Istati Membri jtejbu l-komunikazzjoni, il-viżibbiltà u s-sensibilizzazzjoni tal-partijiet ikkonċernati dwar l-EUYS, l-istrumenti u l-inizjattivi tagħha fil-livell nazzjonali, reġjonali u lokali, u jadattawhom għar-realtajiet lingwistiċi tal-Istati Membri; jisħaq fuq il-ħtieġa ta’ sensibilizzazzjoni diġitali kkoordinata, kampanji ta’ sensibilizzazzjoni u involviment f’diversi livelli, li huma essenzjali biex jiġu massimizzati l-parteċipazzjoni, il-fehim u l-adozzjoni; jistieden lill-Kummissjoni u lill-Istati Membri jtejbu l-infrastruttura diġitali biex jiżguraw l-aċċessibbiltà, b’mod partikolari għaż-żgħażagħ f’sitwazzjonijiet vulnerabbli, inklużi dawk b’diżabbiltà;


</Amend>
<Amend>Emenda		<NumAm>60</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7</Article>
	

	Mozzjoni għal riżoluzzjoni
	Emenda

	7.	Jistieden lill-Kummissjoni tiżviluppa sistema ta’ monitoraġġ u evalwazzjoni għall-EUYS wara l-2027;
	7.	Jistieden lill-Kummissjoni, b’kooperazzjoni mal-Istati Membri, tiżviluppa sistema ta’ monitoraġġ u evalwazzjoni robusta u komprensiva għall-EUYS ta’ wara l-2027, u tiżgura li tkun integrata fi strutturi ta’ governanza tal-UE attwali, inkluż is-Semestru Ewropew, b’mod proporzjonat u effiċjenti;


</Amend>
<Amend>Emenda		<NumAm>61</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9</Article>
	

	Mozzjoni għal riżoluzzjoni
	Emenda

	9.	Jilqa’ l-isforzi reċenti tal-Kummissjoni biex tiżviluppa l-integrazzjoni taż-żgħażagħ, b’mod partikolari l-introduzzjoni tal-Koordinatur tal-UE għaż-Żgħażagħ, il-“verifika taż-żgħażagħ”, id-djalogi ta’ politika mal-Kummissarji, u n-networks interni u esterni taż-żgħażagħ tal-Kummissjoni; jistieden lill-Kummissjoni tevalwa u ttejjeb b’mod sistematiku l-implimentazzjoni tagħhom, u tinkludi kapitolu dwar il-“verifika taż-żgħażagħ” fl-EUYS ta’ wara l-2027;
	9.	Jilqa’ l-isforzi reċenti tal-Kummissjoni biex tiżviluppa l-integrazzjoni taż-żgħażagħ, b’mod partikolari l-introduzzjoni tal-Koordinatur tal-UE għaż-Żgħażagħ, il-“verifika taż-żgħażagħ”, id-djalogi ta’ politika mal-Kummissarji, u n-networks interni u esterni taż-żgħażagħ tal-Kummissjoni; jistieden lill-Kummissjoni tevalwa u ttejjeb l-implimentazzjoni tagħhom, issaħħaħ ir-rappurtar dwar l-eżiti tagħhom u tiżgura li tali mekkaniżmi jikkontribwixxu b’mod effettiv għat-tfassil ta’ politika bbażata fuq l-evidenza, inkluża applikazzjoni aktar sinifikattiva tal- “verifika taż-żgħażagħ” fl-EUYS ta’ wara l-2027; jistieden lill-Istati Membri jiżguraw li r-riżultati tad-Djalogu tal-UE maż-Żgħażagħ ikunu trasparenti u riflessi b’mod xieraq fit-tfassil tal-politika;


</Amend>
<Amend>Emenda		<NumAm>62</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 10</Article>
	

	Mozzjoni għal riżoluzzjoni
	Emenda

	10.	Jistieden lill-Kummissjoni u lill-Istati Membri jinkludu b’mod sistematiku u effettiv liż-żgħażagħ matul iċ-ċiklu kollu tal-politika, inkluż fit-tfassil, l-implimentazzjoni u l-valutazzjoni tiegħu, u jiżguraw feedback ċar u segwitu dwar kif il-kontribut tagħhom huwa rifless fl-eżiti tal-politika;
	10.	Jistieden lill-Kummissjoni u lill-Istati Membri jtejbu b’mod sistematiku l-inklużjoni taż-żgħażagħ matul iċ-ċiklu kollu tal-politika, inkluż fit-tfassil, l-implimentazzjoni u l-valutazzjoni tiegħu, u jiżguraw feedback ċar u segwitu dwar kif il-kontribut tagħhom huwa rifless fl-azzjonijiet u l-eżiti ta’ politika;


</Amend>
<Amend>Emenda		<NumAm>63</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11</Article>
	

	Mozzjoni għal riżoluzzjoni
	Emenda

	11.	Iħeġġeġ lill-Kummissjoni timplimenta l-“verifika taż-żgħażagħ” b’mod trasparenti u konsistenti matul iċ-ċiklu tal-politika, billi taħtar Korrispondenti taż-Żgħażagħ f’kull Direttorat Ġenerali, tiddeżinja fajls leġiżlattivi konkreti bħala rilevanti għaż-żgħażagħ fil-programm ta’ ħidma annwali tagħha, twettaq b’mod sistematiku valutazzjonijiet tal-impatt b’kapitoli speċifiċi dwar iż-żgħażagħ fuq dawk il-fajls u tivvaluta l-impatti fuq iż-żgħażagħ fl-evalwazzjonijiet tagħha;
	11.	Iħeġġeġ lill-Kummissjoni tiżgura li l-impatt tal-politiki tal-UE u, b’mod partikolari, “il-verifika taż-żgħażagħ” jiġi vvalutat b’mod proporzjonat u bbażat fuq l-evidenza, filwaqt li jintegra l-kunsiderazzjonijiet li jikkonċernaw liż-żgħażagħ fi proċessi attwali tal-valutazzjoni u l-evalwazzjoni tal-impatt, f’allinjament sħiħ mal-prinċipji ta’ regolamentazzjoni aħjar u mingħajr ma jiġu introdotti piżijiet amministrattivi addizzjonali;


</Amend>
<Amend>Emenda		<NumAm>64</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12</Article>
	

	Mozzjoni għal riżoluzzjoni
	Test mhux emendat inkluż fil-kompromess

	12.	Jistieden lill-Kummissjoni tippubblika l-metodoloġija attwali tagħha għall-identifikazzjoni ta’ fajls rilevanti għaż-żgħażagħ, tinkludi kapitolu dwar il-“verifika taż-żgħażagħ” fil-komunikazzjoni li jmiss dwar regolamentazzjoni aħjar, u tintegra l-“verifika taż-żgħażagħ” bħala strument speċifiku fis-sett ta’ għodod għal regolamentazzjoni aħjar;
	12.	Jistieden lill-Kummissjoni tippubblika l-metodoloġija attwali tagħha għall-identifikazzjoni ta’ fajls rilevanti għaż-żgħażagħ, tinkludi kapitolu dwar il-“verifika taż-żgħażagħ” fil-komunikazzjoni li jmiss dwar regolamentazzjoni aħjar, u tintegra l-“verifika taż-żgħażagħ” bħala strument speċifiku fis-sett ta’ għodod għal regolamentazzjoni aħjar;


</Amend>
<Amend>Emenda		<NumAm>65</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14</Article>
	

	Mozzjoni għal riżoluzzjoni
	Emenda

	14.	Jistieden lill-kumitati u lid-delegazzjonijiet parlamentari kollha jimplimentaw prattiki ta’ integrazzjoni taż-żgħażagħ biex jipprovdu opportunitajiet konkreti għaż-żgħażagħ biex jagħtu l-kontribut tagħhom, bħal f’laqgħat paralleli mal-partijiet ikkonċernati taż-żgħażagħ, seduti ta’ smigħ pubbliċi ma’ esperti żgħażagħ u laqgħat ma’ organizzazzjonijiet taż-żgħażagħ jew esperti żgħażagħ matul il-missjonijiet tal-kumitati, u jiżguraw l-involviment attiv tal-Membri fl-Avvenimenti Ewropej taż-Żgħażagħ;
	14.	Jistieden lill-kumitati u lid-delegazzjonijiet parlamentari kollha jimplimentaw prattiki ta’ integrazzjoni taż-żgħażagħ biex jipprovdu opportunitajiet konkreti għaż-żgħażagħ biex jikkontribwixxu, inkluż f’seduti ta’ smigħ pubbliċi ma’ esperti żgħażagħ, u jinvolvu ruħhom ma’ organizzazzjonijiet taż-żgħażagħ matul l-attivitajiet tal-kumitati; jappella li tingħata attenzjoni partikolari lill-inklużjoni taż-żgħażagħ b’anqas opportunitajiet f’tali proċessi, filwaqt li jiġi żgurat li l-parteċipazzjoni tagħhom tkun sinifikattiva u aċċessibbli;


</Amend>
<Amend>Emenda		<NumAm>66</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15</Article>
	

	Mozzjoni għal riżoluzzjoni
	Emenda

	15.	Jistieden lill-Kummissjoni tiżgura li d-Djalogi ta’ Politika maż-Żgħażagħ mal-Kummissarji jiġu integrati b’mod sistematiku fl-azzjonijiet ta’ politika, aktar milli jkunu attività ta’ darba li tipprovdi biss appoġġ temporanju għall-integrazzjoni taż-żgħażagħ;
	15.	Jistieden lill-Kummissjoni tiżgura li d-Djalogi ta’ Politika maż-Żgħażagħ rikorrenti mal-Kummissarji jiġu integrati b’mod sistematiku fl-azzjonijiet ta’ politika, filwaqt li jipprovdu appoġġ għall-integrazzjoni taż-żgħażagħ;


</Amend>
<Amend>Emenda		<NumAm>67</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15a (ġdid)</Article>
	

	Mozzjoni għal riżoluzzjoni
	Emenda

	
	15a.	Jappella li d-Djalogi ta’ Politika maż-Żgħażagħ mal-Kummissarji jagħtu prijorità lill-isfidi strutturali ewlenin li jaffettwaw liż-żgħażagħ, inklużi l-affordabbiltà tal-akkomodazzjoni, l-aċċess għall-edukazzjoni, it-taħriġ u l-opportunitajiet tas-suq tax-xogħol, u l-preparatezza għar-riskju ta’ diżastri, bl-għan li jiġi infurzat il-kunċett ta’ “libertà li wieħed jibqa” u jitrawmu l-valuri Ewropej;


</Amend>
<Amend>Emenda		<NumAm>68</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16</Article>
	

	Mozzjoni għal riżoluzzjoni
	Emenda

	16.	Jilqa’ l-progress f’oqsma tradizzjonalment iffukati fuq iż-żgħażagħ, iżda jisħaq fuq il-ħtieġa li l-perspettivi taż-żgħażagħ jiġu integrati b’mod sistematiku f’setturi ewlenin oħra, abbażi tal-prijoritajiet attwali u emerġenti taż-żgħażagħ;
	16.	Jilqa’ l-progress f’oqsma tradizzjonalment iffukati fuq iż-żgħażagħ, iżda jisħaq fuq il-ħtieġa li l-perspettivi taż-żgħażagħ jiġu integrati b’mod sistematiku fejn rilevanti f’setturi ewlenin oħra, abbażi tal-prijoritajiet attwali u emerġenti taż-żgħażagħ, bħall-litteriżmu diġitali u l-ħiliet tekniċi;


</Amend>
<Amend>Emenda		<NumAm>69</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16a (ġdid)</Article>
	

	Mozzjoni għal riżoluzzjoni
	Emenda

	
	16a.	Jistieden lill-Kummissjoni u lill-Istati Membri jindirizzaw id-diskriminazzjoni bbażata fuq l-età u jippromwovu l-ugwaljanza bbażata fuq l-età matul l-istadji kollha tal-ħajja permezz ta’ approċċ ibbażat fuq id-drittijiet, b’enfasi partikolari fuq iż-żgħażagħ, li jiffaċċjaw ostakli speċifiċi u strutturali meta jiġu biex jaċċessaw impjiegi ta’ kwalità, akkomodazzjoni u servizzi essenzjali; jistieden lill-Kummissjoni tiżviluppa strateġija dwar l-ugwaljanza bbażata fuq l-età u ttejjeb il-ġbir tad-data u s-sensibilizzazzjoni biex tappoġġja politiki bbażati fuq l-evidenza fl-indirizzar ta’ dawn l-isfidi;


</Amend>
<Amend>Emenda		<NumAm>70</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17</Article>
	

	Mozzjoni għal riżoluzzjoni
	Emenda

	17.	Jisħaq li ż-żgħażagħ huma esperti f’ħajjithom stess u jeħtiġilhom jiġu rikonoxxuti bħala detenturi attivi tad-drittijiet u kokreaturi ta’ politiki li jaffettwawhom, aktar milli sempliċement bħala benefiċjarji jew persuni kkonsultati;
	17.	Jisħaq l-importanza li jiġi żgurat li ż-żgħażagħ huma involuti b’mod sinifikattiv fi proċess ta’ tfassil ta’ politika li jaffettwawhom u jeħtiġilhom jiġu rikonoxxuti bħala detenturi tad-drittijiet attivi u kokreaturi ta’ politiki li jaffettwawhom, aktar milli sempliċement bħala benefiċjarji; jenfasizza r-rwol ta’ mekkaniżmi ta’ involviment strutturat, inkluż id-Djalogu tal-UE maż-Żgħażagħ, u jistieden lill-Kummissjoni u lill-Istati Membri jsaħħu l-parteċipazzjoni fl-oqsma ta’ politika kollha, inkluż permezz ta’ kooperazzjoni mal-organizzazzjonijiet taż-żgħażagħ u r-rappreżentanti tal-istudenti; jappella għal bini tal-kapaċitajiet mtejjeb biex jippermetti parteċipazzjoni effettiva fil-konsultazzjonijiet, kif ukoll djalogu soċjali u negozjar kollettiv;


</Amend>
<Amend>Emenda		<NumAm>71</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17a (ġdid)</Article>
	

	Mozzjoni għal riżoluzzjoni
	Emenda

	
	17a.	Jisħaq fuq l-importanza li ż-żgħażagħ jiġu involuti f’diskussjonijiet dwar l-impatt tal-IA fuq ħajjithom, b’mod partikolari f’oqsma bħall-edukazzjoni, l-ambjenti diġitali u s-suq tax-xogħol; jistieden lill-Kummissjoni tappoġġja l-involviment taż-żgħażagħ fit-tfassil ta’ approċċi futuri għall-IA, inklużi proġetti pilota mmexxija miż-żgħażagħ li jiżviluppaw għodod ta’ litteriżmu fl-IA, filwaqt li tiżgura li jikkontribwixxu għar-reżiljenza demokratika, il-protezzjoni tal-benesseri taż-żgħażagħ u kundizzjonijiet tax-xogħol deċenti;


</Amend>
<Amend>Emenda		<NumAm>72</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17b (ġdid)</Article>
	

	Mozzjoni għal riżoluzzjoni
	Emenda

	
	17b.	Iqis li għal darb’oħra trid titqiegħed enfasi fuq il-valur tal-familja bħala l-qalba stabbilizzanti tas-soċjetà u fattur li jrawwem il-benesseri;


</Amend>
<Amend>Emenda		<NumAm>73</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 17c (ġdid)</Article>
	

	Mozzjoni għal riżoluzzjoni
	Emenda

	
	17c.	Jenfasizza li l-integrazzjoni taż-żgħażagħ tinkiseb l-ewwel u qabel kollox permezz tal-impjieg u l-indipendenza finanzjarja;


</Amend>

<Amend>Emenda		<NumAm>74</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18</Article>
	

	Mozzjoni għal riżoluzzjoni
	Emenda

	18.	Jenfasizza li l-iżgurar ta’ kundizzjonijiet tal-għajxien ugwali għaż-żgħażagħ kollha madwar l-Unjoni jrid ikun prijorità fundamentali tal-EUYS futura;
	18.	Jenfasizza li l-iżgurar ta’ kundizzjonijiet tal-għajxien ugwali għaż-żgħażagħ kollha madwar l-Unjoni jrid ikun prijorità fundamentali tal-EUYS futura sabiex jiġu indirizzati d-disparitajiet reġjonali persistenti fl-opportunitajiet tas-suq tax-xogħol, l-ispariġġi fil-ħiliet, l-aċċess għal impjiegi ta’ kwalità, l-aċċess għall-edukazzjoni u għat-taħriġ, l-affordabbiltà tal-akkomodazzjoni u l-protezzjoni soċjali;


</Amend>
<Amend>Emenda		<NumAm>75</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19</Article>
	

	Mozzjoni għal riżoluzzjoni
	Emenda

	19.	Jappella għal miżuri speċifiċi biex jgħinu liż-żgħażagħ rurali jegħlbu l-ostakli fiżiċi li jgħixu f’żoni rurali iżolati;
	19.	Jappella għal miżuri speċifiċi biex jgħinu liż-żgħażagħ fil-gżejjer u fiż-żoni muntanjużi, rurali u żvantaġġati, inklużi dawk fir-reġjuni u t-territorji ultraperiferiċi tal-UE, jegħlbu l-ostakli fiżiċi, diġitali u infrastrutturali tal-għajxien f’żoni iżolati; jappella għal aċċess imtejjeb għal opportunitajiet ta’ konnettività, edukazzjoni u taħriġ biex jiġu miġġielda b’mod persistenti r-rati ogħla ta’ NEETs u jiġu indirizzati aħjar l-isfidi strutturali bħal opportunitajiet limitati ta’ impjieg;


</Amend>
<Amend>Emenda		<NumAm>76</NumAm>

<DocAmend>Mozzjoni għal riżoluzzjoni</DocAmend>
<Article>Subintestatura 9</Article>
	

	Mozzjoni għal riżoluzzjoni
	Emenda

	Il-qgħad fost iż-żgħażagħ (u elementi oħra mill-opinjoni tal-Kumitat EMPL)
	Impjieg taż-żgħażagħ ta’ kwalità u inklużjoni soċjali


</Amend>
<Amend>Emenda		<NumAm>77</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20</Article>
	

	Mozzjoni għal riżoluzzjoni
	Emenda

	20.	[opinjoni tal-Kumitat EMPL]
	20.	Jenfasizza li l-qgħad fost iż-żgħażagħ għadu ogħla b’mod sinifikanti mir-rati ġenerali tal-qgħad madwar l-UE; jinnota d-diverġenzi konsiderevoli li jeżistu f’ċerti Stati Membri u r-reġjuni; jistieden lill-Kummissjoni tintensifika l-appoġġ immirat, il-koordinazzjoni tal-politika u l-monitoraġġ imsaħħaħ fi Stati Membri li qed jiffaċċjaw qgħad strutturali fost iż-żgħażagħ, u biex iżżid ir-riżorsi għal programmi u proġetti, bl-għan li tiżgura li l-istrumenti tal-UE jindirizzaw b’mod effettiv il-fallimenti tas-suq tax-xogħol li ilhom jeżistu;


</Amend>
<Amend>Emenda		<NumAm>78</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20a (ġdid)</Article>
	

	Mozzjoni għal riżoluzzjoni
	Emenda

	
	20a.	Jisħaq fuq l-importanza ta’ użu effiċjenti, strateġiku u orjentat lejn ir-riżultati tal-FSE+ biex jiġu appoġġjati l-impjiegi taż-żgħażagħ, l-iżvilupp tal-ħiliet u l-politiki attivi tas-suq tax-xogħol, b’enfasi partikolari fuq persuni b’diżabbiltà, f’konformità mal-prinċipji tal-Pilastru Ewropew tad-Drittijiet Soċjali; jissottolinja l-ħtieġa li tiġi aċċelerata l-implimentazzjoni tal-FSE+ sabiex jiġi żgurat l-impatt f’waqtu tiegħu, jiġi massimizzat l-effett ta’ inċentiv tiegħu u jiġi pprovdut valur miżjud Ewropew ċar; jenfasizza li, minħabba l-firxa wiesgħa ta’ prijoritajiet soċjali koperti mill-FSE+, ir-riżorsi jridu jkunu allokati b’mod koerenti u mmirat biex jiġu evitati l-frammentazzjoni u d-dilwizzjoni, u jiġu żgurati eżiti li jistgħu jitkejlu u sostenibbli;


</Amend>
<Amend>Emenda		<NumAm>79</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20b (ġdid)</Article>
	

	Mozzjoni għal riżoluzzjoni
	Emenda

	
	20b.	Jappella għal FSE awtonomu u separat bħala parti mill-QFP 2028–2034 u jissottolinja l-ħtieġa għall-allokazzjoni kontinwa tar-riżorsi f’dan ir-rigward; jappella, barra minn hekk, biex jinżamm l-obbligu għall-Istati Membri b’rata ta’ NEETs ogħla mill-medja tal-UE li jallokaw minimu ta’ 12,5 % tar-riżorsi tal-FSE+ għal inizjattivi li jippromwovu l-impjieg taż-żgħażagħ, l-edukazzjoni u t-taħriġ vokazzjonali, u t-tranżizzjoni mill-edukazzjoni għall-impjieg;


</Amend>
<Amend>Emenda		<NumAm>80</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20c (ġdid)</Article>
	

	Mozzjoni għal riżoluzzjoni
	Emenda

	
	20c.	Jistieden lill-Kummissjoni, b’kooperazzjoni mal-Istati Membri, tipproponi riforma komprensiva, ambizzjuża u li tħares ’il quddiem tal-Inizjattiva favur l-Impjieg taż-Żgħażagħ, u b’mod partikolari l-istrument tal-Garanzija għaż-Żgħażagħ, li tirrikonoxxi l-importanza tal-Garanzija għaż-Żgħażagħ fl-indirizzar tal-ostakli kumplessi li jiffaċċjaw n-NEETS, b’mod partikolari dawk li jiffaċċjaw lakuni fil-kopertura, filwaqt li jiġu indirizzati d-dgħufijiet strutturali fit-tfassil, fl-immirar u fil-monitoraġġ tagħha; jisħaq li l-effettività tal-Garanzija għaż-Żgħażagħ għadha ma ġietx sfruttata bis-sħiħ mill-Istati Membri u li s-sensibilizzazzjoni għaż-żgħażagħ għadha sfida sinifikanti, b'mod partikolari għal dawk li huma diffiċli biex jintlaħqu, jiffaċċjaw l-esklużjoni soċjali jew huma qiegħda fit-tul; jisħaq li r-riżultati għandhom jitkejlu mhux biss abbażi tad-dħul immedjat taż-żgħażagħ fl-impjieg, fl-edukazzjoni jew fit-taħriġ, iżda wkoll mill-kwalità, is-sostenibbiltà u l-prospetti ta’ karriera fit-tul ta’ tali opportunitajiet, sabiex jiġi evitat r-riskju ta’ faqar aktar tard fil-ħajja;


</Amend>
<Amend>Emenda		<NumAm>81</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20d (ġdid)</Article>
	

	Mozzjoni għal riżoluzzjoni
	Emenda

	
	20d.	Jistieden lill-Istati Membri jsaħħu l-kooperazzjoni bejn il-fornituri tal-edukazzjoni għolja u t-taħriġ, is-sħab soċjali u partijiet ikkonċernati oħra tas-suq tax-xogħol, kif ukoll l-entitajiet rilevanti tal-ekonomija soċjali attivi fis-settur tal-edukazzjoni u t-taħriġ, filwaqt li jiżguraw li l-programmi ta’ studju jkunu allinjati aħjar mad-domandi tal-ħiliet li qed jevolvu, u jiffaċilitaw tranżizzjonijiet aktar faċli fl-impjieg permezz tal-iżvilupp ta’ servizzi individwali ta’ gwida u konsulenza dwar il-karrieri; jistieden lill-Istati Membri jindirizzaw l-ostakli finanzjarji u amministrattivi li jipprevjenu liż-żgħażagħ milli jaċċessaw opportunitajiet ta’ traineeships imħallsa u ta’ kwalità; jenfasizza li n-nuqqas persistenti ta’ ħaddiema u ħiliet fis-setturi ewlenin, inklużi l-oqsma tal-edukazzjoni, tal-kura tas-saħħa, tat-trasport, tal-kostruzzjoni u dawk STEM strateġiċi, jirrikjedi riformi strutturali u investiment pubbliku fis-sistemi edukattivi u tat-taħriġ, kundizzjonijiet tax-xogħol imtejba, rikonoxximent tal-kwalifiki, u miżuri mmirati għar-reġjuni affettwati mid-depopolazzjoni;


</Amend>
<Amend>Emenda		<NumAm>82</NumAm>
<DocAmend>Mozzjoni għal riżoluzzjoni</DocAmend>
<Article>paragrafu 20e (ġdid)</Article>
	

	Mozzjoni għal riżoluzzjoni
	Emenda

	
	20e.	Jisħaq, b’mod partikolari, fuq il-ħtieġa li tiġi promossa l-parteċipazzjoni fid-dixxiplini STEM bħala prijorità strateġika tal-UE permezz ta’ investiment pubbliku msaħħaħ u sħubijiet transsettorjali, l-integrazzjoni tal-ħiliet diġitali, ekoloġiċi u ta’ ħsieb kritiku essenzjali għat-tranżizzjoni doppja, inkluż l-involviment akbar tan-nisa żgħażagħ u tal-gruppi sottorappreżentati, sabiex jiġi sfruttat bis-sħiħ il-potenzjal tat-talent tal-Ewropa u jissaħħu l-innovazzjoni, il-kompetittività teknoloġika u l-koeżjoni soċjali;


</Amend>
<Amend>Emenda		<NumAm>83</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20f (ġdid)</Article>
	

	Mozzjoni għal riżoluzzjoni
	Emenda

	
	20f.	Jistieden lill-Kummissjoni u lill-Istati Membri jiżguraw aċċess ugwali għal introjtu minimu adegwat għaż-żgħażagħ fil-bżonn; jistieden lill-Kummissjoni tippreżenta proposta leġiżlattiva għal direttiva dwar skemi adegwati ta’ introjtu minimu, li tiggarantixxi appoġġ għall-introjtu li jiżgura ħajja dinjituża għall-persuni kollha fil-bżonn, irrispettivament mill-età tagħhom;


</Amend>
<Amend>Emenda		<NumAm>84</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20g (ġdid)</Article>
	

	Mozzjoni għal riżoluzzjoni
	Emenda

	
	20g.	Jistieden lill-Istati Membri jippożizzjonaw l-edukazzjoni u t-taħriġ vokazzjonali bħala pedament tal-iżvilupp tal-ħiliet billi jisfruttaw il-Fond Ewropew għall-Kompetittività biex jiffinanzjaw it-titjib tal-ħiliet u t-taħriġ mill-ġdid taż-żgħażagħ f’setturi strateġiċi sostenibbli bħas-sorsi ta’ enerġija rinnovabbli, l-ekonomija ċirkolari u r-restawr ekoloġiku, allinjati bis-sħiħ mal-pjanijiet ta’ ħidma tal-EUYS 2025-2027 u l-prijoritajiet ta’ wara l-2027; jenfasizza l-potenzjal tal-VET li jipprovdu impjiegi ekoloġiċi ta’ kwalità u opportunitajiet fl-ekonomija soċjali inklużi f’kooperattivi u servizzi ta’ kura, u jiffaċilitaw tranżizzjonijiet immexxija mill-komunità għaż-żgħażagħ b’anqas opportunitajiet; jisħaq fuq l-espansjoni tas-sistemi doppji tal-VET u tal-apprendiment imsejjes fuq ix-xogħol li jintegraw l-innovazzjoni ekoloġika u soċjali;


</Amend>

<Amend>Emenda		<NumAm>85</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20h (ġdid)</Article>
	

	Mozzjoni għal riżoluzzjoni
	Emenda

	
	20h.	Jilqa’ r-rwol ta’ strumenti bħall-inizjattiva ALMA (Aspira, Tgħallem, Aħkem, Ikseb) fil-FSE+ u fl-Erasmus+ fl-għoti ta’ opportunitajiet ta’ mobbiltà u taħriġ imfassla apposta għaż-żgħażagħ vulnerabbli u dawk l-aktar żvantaġġati, sabiex jittejbu l-iżvilupp tal-ħiliet u l-impjegabbiltà; jappella għall-implimentazzjoni effettiva, trasparenti u orjentata lejn ir-riżultati tal-inizjattiva ALMA, filwaqt li jiġu żgurati kriterji tal-għażla ċari u trasparenti, monitoraġġ robust tal-perkorsi individwali u s-salvagwardji biex jiġi ggarantit li l-inizjattiva tilħaq b’mod effettiv lil dawk li jiffaċċjaw ostakli ġenwini u strutturali għall-integrazzjoni fis-suq tax-xogħol; jitlob ukoll li l-inizjattiva ALMA tibqa’ fl-FSE+ fil-QFP li jmiss, fejn turi valur miżjud ċar u eżiti tal-impjiegi sostenibbli;


</Amend>
<Amend>Emenda		<NumAm>86</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20i (ġdid)</Article>
	

	Mozzjoni għal riżoluzzjoni
	Emenda

	
	20i.	Jistieden lill-Kummissjoni u lill-Istati Membri jappoġġjaw l-integrazzjoni taż-żgħażagħ fis-suq tax-xogħol billi jippromwovu l-aċċess għal impjieg stabbli u ta’ kwalità, kundizzjonijiet tax-xogħol ġusti u opportunitajiet indaqs; jirrikonoxxi li ż-żgħażagħ għadhom jiffaċċjaw sfidi strutturali, inklużi s-sottoimpjieg, forom prekarji ta’ xogħol u esponiment għal xogħol b’paga baxxa, li jista’ jkollhom implikazzjonijiet fit-tul għall-iżvilupp tal-karriera u l-potenzjal ta’ qligħ tagħhom; jenfasizza, barra minn hekk, il-fenomenu li l-ħaddiema żgħażagħ qed ikunu kkwalifikati żżejjed u kif dan l-ispariġġ jista’ jkollu impatt negattiv fuq il-potenzjal ta’ qligħ fit-tul u fuq il-kompetittività. jistieden lill-Istati Membri jindirizzaw id-diskriminazzjoni bbażata fuq l-età fil-pagi u l-kundizzjonijiet tax-xogħol; jenfasizza li l-prinċipju ta’ paga ugwali għal xogħol ugwali jrid jiġi rrispettat bis-sħiħ irrispettivament mill-età tal-persuna;


</Amend>
<Amend>Emenda		<NumAm>87</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20j (ġdid)</Article>
	

	Mozzjoni għal riżoluzzjoni
	Emenda

	
	20j.	Jissottolinja l-ħtieġa li jinftiehem aħjar l-impatt tal-iżviluppi teknoloġiċi, inkluża l-IA, fuq l-impjieg taż-żgħażagħ, b’mod partikolari l-pożizzjonijiet fil-livell tad-dħul, u li jiġi appoġġjat l-iżvilupp tal-ħiliet rilevanti permezz ta’ sistemi tal-edukazzjoni u t-taħriġ, inkluża l-IA fil-kurrikuli tal-edukazzjoni u t-taħriġ, sabiex iż-żgħażagħ jiġu mgħammra għas-suq tax-xogħol fl-era diġitali; jistieden lill-Kummissjoni tqis is-sitwazzjoni tal-ħaddiema żgħażagħ fi kwalunkwe inizjattiva futura relatata mal-IA fuq il-post tax-xogħol, u tiżgura li l-użu ta’ tali teknoloġiji jkun akkumpanjat minn salvagwardji xierqa u miżuri ta’ trasparenza għaż-żgħażagħ;


</Amend>
<Amend>Emenda		<NumAm>88</NumAm>
<DocAmend>Mozzjoni għal riżoluzzjoni</DocAmend>
<Article>Subintestatura 9a (ġdida) (wara l-paragrafu 20j)</Article>
	

	Mozzjoni għal riżoluzzjoni
	Emenda

	
	Ir-rabta tal-edukazzjoni u t-taħriġ mal-opportunitajiet tas-suq tax-xogħol


</Amend>
<Amend>Emenda		<NumAm>89</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20k (ġdid)</Article>
	

	Mozzjoni għal riżoluzzjoni
	Emenda

	
	20k.	Jisħaq fuq l-importanza strateġika ta’ VET ta’ kwalità, inklużi sistemi ta’ apprendiment doppja li jikkombinaw l-apprendiment strutturat mal-esperjenza prattika fuq il-post tax-xogħol u apprendiment imsejjes fuq ix-xogħol, fl-indirizzar tan-nuqqas ta’ ħiliet fl-ekonomija Ewropea u l-faċilitazzjoni ta’ tranżizzjonijiet b’anqas xkiel lejn impjieg ta’ kwalità; itenni l-importanza ta’ investiment fl-iżvilupp tal-ħiliet, fl-apprendiment tul il-ħajja u fil-miżuri ta’ titjib u tiġdid tal-ħiliet, f’kooperazzjoni mill-qrib ma’ partijiet ikkonċernati lokali, ma’ fornituri tal-edukazzjoni u tat-taħriġ, u mas-sħab soċjali; jistieden lill-Istati Membri jintegraw aħjar l-elementi ta’ preparatezza fis-sistemi tal-edukazzjoni u t-taħriġ biex iqajmu kuxjenza fost iż-żgħażagħ dwar ir-riskji ta’ diżastri u jrawmu l-prevenzjoni u jippromwovu opportunitajiet ta’ skambju fil-qasam tal-preparatezza, permezz ta’ programmi għaż-Żgħażagħ tal-UE, sabiex jantiċipaw aħjar il-ħtiġijiet tas-suq tax-xogħol li qed jevolvu u jsaħħu r-rabta bejn is-sistemi edukattivi u r-realtà ekonomika; jilqa’ t-titjib fl-eżiti tal-impjiegi tal-gradwati reċenti fil-VET madwar l-UE, filwaqt li jisħaq fuq il-ħtieġa ta’ titjib ulterjuri tal-eċċellenza, tal-attrazzjoni u tar-rilevanza tas-suq tax-xogħol tal-perkorsi vokazzjonali;


</Amend>
<Amend>Emenda		<NumAm>90</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20l (ġdid)</Article>
	

	Mozzjoni għal riżoluzzjoni
	Emenda

	
	20l.	Jinnota d-dimensjonijiet tal-ġeneru tal-impjieg taż-żgħażagħ u l-aċċess għas-suq tax-xogħol, inklużi s-segregazzjoni okkupazzjonali, l-istereotipi persistenti tal-ġeneru, u l-ostakli għan-nisa li jidħlu f’oqsma tradizzjonalment iddominati mill-irġiel; jistieden lill-Kummissjoni u lill-Istati Membri, għalhekk, jiżviluppaw miżuri attivi ta’ integrazzjoni fis-suq tax-xogħol biex jirreaġixxu għal dawn l-ostakli;


</Amend>
<Amend>Emenda		<NumAm>91</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20m (ġdid)</Article>
	

	Mozzjoni għal riżoluzzjoni
	Emenda

	
	20m.	Jistieden lill-Kummissjoni u lill-Istati Membri jippromwovu traineeships ta’ kwalità u remunerati b’mod ġust, li għandhom ikunu aċċessibbli għaż-żgħażagħ kollha, inklużi dawk b’diżabbiltà, u li jikkombinaw l-apprendiment strutturat mal-esperjenza prattika u jservu bħala punti ta’ dħul effettivi fis-suq tax-xogħol, u jibbenefikaw kemm liż-żgħażagħ kif ukoll lill-kumpaniji billi jibnu forzi tax-xogħol kwalifikati u billi jinżamm it-talent, filwaqt li jiżguraw opportunitajiet reali għall-iżvilupp tal-ħiliet, għat-tkabbir professjonali u għall-impjieg sostenibbli fit-tul u jipprevjenu l-użu ħażin tagħhom bħala sostituti għal impjieg regolari; jappella biex id-direttiva li jmiss dwar it-titjib tal-kundizzjonijiet tax-xogħol tat-trainees tkun ambizzjuża u komprensiva, filwaqt li tiżgura l-protezzjoni sħiħa tad-drittijiet tat-trainees, inkluża l-possibbiltà li t-traineeship jintemm mingħajr preġudizzju f’każ ta’ ksur tad-drittijiet fundamentali; jappella għall-konklużjoni rapida tan-negozjati dwar din id-direttiva;


</Amend>
<Amend>Emenda		<NumAm>92</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20n (ġdid)</Article>
	

	Mozzjoni għal riżoluzzjoni
	Emenda

	
	20n.	Jistieden lill-Kummissjoni u lill-Istati Membri jsaħħu r-reżiljenza għall-klima u l-preparatezza għar-riskju ta’ diżastri fi ħdan l-EUYS ta’ wara l-2027, filwaqt li jiżguraw koerenza mal-programmi rilevanti tal-UE fl-ambitu tal-QFP li jmiss; jisħaq li l-istrumenti ta’ finanzjament attwali tal-UE, inkluż l-FSE+, għandhom jintużaw b’mod immirat u orjentat lejn ir-riżultati biex jappoġġjaw inizjattivi mmexxija miż-żgħażagħ, inklużi proġetti tal-ekonomija soċjali u tal-intrapriżi soċjali li jikkontribwixxu, fost affarijiet oħra, għar-restawr tal-bijodiversità, soluzzjonijiet ibbażati fuq in-natura u r-reżiljenza lokali; jappella li l-elementi ta’ preparatezza u prevenzjoni jiġu riflessi aħjar fis-sistemi tal-edukazzjoni u t-taħriġ, inkluż permezz ta’ pjattaformi tal-edukazzjoni u taż-żgħażagħ, sabiex titqajjem kuxjenza dwarhom fost iż-żgħażagħ; jissottolinja l-importanza li jitqiesu l-kunsiderazzjonijiet taż-żgħażagħ fil-politiki rilevanti kollha tal-UE, fir-rigward ta’, fost l-oħrajn, il-koeżjoni, il-politika agrikola komuni, it-tranżizzjoni doppja, u l-kompetittività;


</Amend>
<Amend>Emenda		<NumAm>93</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20o (ġdid)</Article>
	

	Mozzjoni għal riżoluzzjoni
	Emenda

	
	20o.	Itenni li hemm il-ħtieġa li jiżdied b’mod urġenti l-finanzjament tal-Garanzija Ewropea għat-Tfal b’baġit iddedikat ta’ mill-anqas EUR 20 biljun; jinsisti li dan il-baġit iddedikat irid jiġi ankrat fil-QFP li jmiss u implimentat permezz tal-FSE+, b’obbligu vinkolanti fuq kull Stat Membru biex jalloka mill-anqas 5 % tal-allokazzjoni nazzjonali tiegħu tal-FSE+ għall-ġlieda kontra l-faqar fost it-tfal;


</Amend>

<Amend>Emenda		<NumAm>94</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20p (ġdid)</Article>
	

	Mozzjoni għal riżoluzzjoni
	Emenda

	
	20p.	Jistieden lill-Kummissjoni u lill-Istati Membri jsaħħu l-miżuri li jiffaċilitaw il-mobbiltà tal-forza tax-xogħol madwar l-UE, filwaqt li jiżguraw l-protezzjoni tal-standards tax-xogħol u r-rikonoxximent imtejjeb tal-kwalifiki professjonali, it-trasferibbiltà mtejba tal-ħiliet u tal-kredenzjali diġitali, u koordinazzjoni aħjar għat-tneħħija tal-ostakli regolatorji li jifdal fis-suq uniku, b’mod partikolari f’setturi fejn ġie identifikat nuqqas sinifikanti ta’ ħaddiema u ħiliet, bħas-setturi tal-kostruzzjoni u tat-tagħlim;


</Amend>
<Amend>Emenda		<NumAm>95</NumAm>
<DocAmend>Mozzjoni għal riżoluzzjoni</DocAmend>
<Article>Subintestatura 9b (ġdida) (wara l-paragrafu 20p)</Article>
	

	Mozzjoni għal riżoluzzjoni
	Emenda

	
	Intraprenditorija taż-żgħażagħ


</Amend>
<Amend>Emenda		<NumAm>96</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20q (ġdid)</Article>
	

	Mozzjoni għal riżoluzzjoni
	Emenda

	
	20q.	Jenfasizza li l-EUYS ta’ wara l-2027 għandha tħeġġeġ il-promozzjoni tal-intraprenditorija taż-żgħażagħ u tal-istart-ups permezz ta’ proċeduri amministrattivi simplifikati, aċċess imtejjeb għall-finanzi u appoġġ immirat għall-ħiliet, inkluż f’setturi emerġenti bħall-ekonomija ċirkolari u l-innovazzjoni sostenibbli;


</Amend>
<Amend>Emenda		<NumAm>97</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20r (ġdid)</Article>
	

	Mozzjoni għal riżoluzzjoni
	Emenda

	
	20r.	Jistieden lill-Kummissjoni u lill-Kunsill jagħtu prijorità lit-tnaqqis tal-piżijiet amministrattivi bla bżonn u jtejbu l-aċċess għall-programmi għaż-żgħażagħ tal-UE filwaqt li jirrispettaw bis-sħiħ l-istandards soċjali u tax-xogħol; jenfasizza, f’dan il-kuntest, l-importanza tal-edukazzjoni intraprenditorjali li tgħammar liż-żgħażagħ b’ħiliet orjentati lejn il-futur biex jappoġġjaw il-ħolqien ta’ intrapriżi tal-ekonomija soċjali f’setturi sostenibbli, filwaqt li jipprovdu soluzzjonijiet xprunati lokalment b’benefiċċji soċjali u ambjentali b’saħħithom għall-komunitajiet tagħhom;


</Amend>
<Amend>Emenda		<NumAm>98</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20s (ġdid)</Article>
	

	Mozzjoni għal riżoluzzjoni
	Emenda

	
	20s.	Jisħaq li appoġġ aktar b’saħħtu għall-intrapriżi żgħar u ta’ daqs medju, għall-professjonisti li jaħdmu għal rashom u kemm għal intraprendituri żgħażagħ attwali kif ukoll għal dawk potenzjali huwa essenzjali biex tissaħħaħ il-kompetittività tal-UE, titrawwem l-innovazzjoni, jissaħħaħ is-suq uniku u jinħolqu opportunitajiet ta’ impjieg taż-żgħażagħ sostenibbli u ta’ kwalità ; jappella għall-implimentazzjoni effettiva ta’ miżuri li għandhom l-għan li jneħħu l-ostakli regolatorji u jtejbu l-opportunitajiet transfruntiera għall-intraprendituri żgħażagħ, inkluż ir-rikonoxximent tal-kwalifiki professjonali;


</Amend>
<Amend>Emenda		<NumAm>99</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20t (ġdid)</Article>
	

	Mozzjoni għal riżoluzzjoni
	Emenda

	
	20t.	Jirrikonoxxi li ż-żgħażagħ jiffaċċjaw firxa ta’ sfidi tas-suq tax-xogħol, inklużi s-sottoimpjieg, forom prekarji ta’ kundizzjonijiet tax-xogħol u aċċess limitat għall-opportunitajiet ta’ xogħol ta’ kwalità, li jista’ jkollhom implikazzjonijiet fit-tul għall-iżvilupp tal-karriera u l-potenzjal ta’ qligħ tagħhom;


</Amend>
<Amend>Emenda		<NumAm>100</NumAm>
<DocAmend>Mozzjoni għal riżoluzzjoni</DocAmend>
<Article>Subintestatura 9c (ġdida) (wara l-paragrafu 20t)</Article>
	

	Mozzjoni għal riżoluzzjoni
	Emenda

	
	Akkomodazzjoni affordabbli


</Amend>
<Amend>Emenda		<NumAm>101</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21</Article>
	

	Mozzjoni għal riżoluzzjoni
	Emenda

	21.	Jistieden lill-Kummissjoni u lill-Istati Membri jipproponu qafas legali li effettivament jipprojbixxi internships, traineeships u apprendistati mhux imħallsa, peress li dawn jikkostitwixxu forma ta’ sfruttament ta’ ħaddiema żgħażagħ u jimblukkaw l-aċċess ġust għas-suq tax-xogħol għaż-żgħażagħ mingħajr riżorsi finanzjarji; jitlob li r-relazzjonijiet kollha ta’ impjieg li jinvolvu ż-żgħażagħ jiġu remunerati b’mod ġust u jipprovdu aċċess għall-protezzjoni soċjali;
	21.	Jistieden lill-Kummissjoni u lill-Istati Membri jipprojbixxu traineeships mhux imħallsa, peress li dawn jikkostitwixxu forma ta’ sfruttament ta’ ħaddiema żgħażagħ u jimblukkaw l-aċċess ġust għas-suq tax-xogħol għaż-żgħażagħ mingħajr riżorsi finanzjarji; jitlob li r-relazzjonijiet kollha ta’ impjieg li jinvolvu ż-żgħażagħ jiġu remunerati b’mod ġust u jipprovdu aċċess għall-protezzjoni soċjali; jissottolinja l-ħtieġa li jiġi evitat l-użu ħażin tat-traineeships bħala sostitut għall-impjieg;


</Amend>
<Amend>Emenda		<NumAm>102</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21a (ġdid)</Article>
	

	Mozzjoni għal riżoluzzjoni
	Emenda

	
	21a.	Jenfasizza li ż-żgħażagħ huma affettwati b’mod sproporzjonat mill-kriżi tal-akkomodazzjoni, b’mod partikolari minħabba d-dipendenza tagħhom mis-suq tal-kiri, li jista’ jillimita l-aċċess għal akkomodazzjoni affordabbli u adegwata u jdewwem l-indipendenza tagħhom; jinnota li ż-żgħażagħ huma sikwit esposti għal kundizzjonijiet prekarji tal-kera; jissottolinja li dawn l-isfidi jista’ jkollhom impatt negattiv fuq l-opportunitajiet ta’ impjieg, il-mobbiltà u l-inklużjoni soċjali tagħhom; jistieden lill-Kummissjoni u lill-Istati Membri jappoġġjaw miżuri biex itejbu l-aċċess għal akkomodazzjoni affordabbli u ta’ kwalità u jżidu l-provvista tagħha, inkluż għall-istudenti, u jippromwovu soluzzjonijiet ta’ akkomodazzjoni bbilanċjati u sostenibbli li jiffaċilitaw l-aċċess għall-akkomodazzjoni u jappoġġjaw il-parteċipazzjoni fis-suq tax-xogħol; jappella għal miżuri immirati li jippromwovu kuntratti ta’ kiri fit-tul u stabbli, sabiex tissaħħaħ is-sigurtà tal-pussess u tiġi pprovduta prevedibbiltà akbar għall-kerrejja; jisħaq li l-akkomodazzjoni għandha tiġi riflessa bħala pilastru ewlieni fi ħdan l-EUYS ta’ wara l-2027;


</Amend>
<Amend>Emenda		<NumAm>103</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21b (ġdid)</Article>
	

	Mozzjoni għal riżoluzzjoni
	Emenda

	
	21b.	Jistieden lill-Kummissjoni u lill-Istati Membri jsaħħu b’mod sinifikanti t-tfassil, l-immirar u l-monitoraġġ tal-Garanzija għaż-Żgħażagħ Imsaħħa (RYG) biex jiżguraw li din tkun immirata b’mod effettiv lejn iż-żgħażagħ f’sitwazzjonijiet vulnerabbli, u tkun aċċessibbli għalihom; jisħaq fuq il-ħtieġa li titkejjel u tiġi vvalutata l-effettività fit-tul tal-RYG f’termini ta’ kwalità, sostenibbiltà u prospetti ta’ karriera fit-tul; jistieden lill-Kummissjoni tintroduċi kriterji ta’ kwalità vinkolanti għall-RYG b’mekkaniżmi robusti ta’ monitoraġġ u infurzar, f’konformità mar-Rakkomandazzjoni tal-Kunsill dwar “Pont għall-Impjiegi – It-Tisħiħ tal-Garanzija għaż-Żgħażagħ”1a, u tagħmel il-finanzjament tal-Unjoni għall-RYG kundizzjonali fuq il-konformità tal-Istati Membri mal-istandards ta’ kwalità;

	
	_________________

	
	1a Rakkomandazzjoni tal-Kunsill tat-30 ta’ Ottubru 2020 dwar Pont għall-Impjiegi - It-tisħiħ tal-Garanzija għaż-Żgħażagħ u li tissostitwixxi r-Rakkomandazzjoni tal-Kunsill tat-22 ta’ April 2013 dwar l-istabbiliment ta’ Garanzija għaż-Żgħażagħ, ĠU C 72, 4.11.2020, p. 1.


</Amend>
<Amend>Emenda		<NumAm>104</NumAm>

<DocAmend>Mozzjoni għal riżoluzzjoni</DocAmend>
<Article>Paragrafu 23</Article>
	

	Mozzjoni għal riżoluzzjoni
	Emenda

	23.	Iħeġġeġ lill-Kummissjoni u lill-Istati Membri jisiltu tagħlimiet mill-pandemija tal-COVID-19, jiggarantixxu aċċess liberu, f’waqtu u mhux diskriminatorju għall-kura tas-saħħa mentali għaż-żgħażagħ kollha bħala parti mis-servizzi tas-saħħa pubblika, u jiżviluppaw strateġiji ta’ tħejjija speċifiċi għaż-żgħażagħ għal kriżijiet futuri biex jiżguraw li ż-żgħażagħ ma jiġux affettwati b’mod sproporzjonat;
	23.	Jistieden lill-Kummissjoni ssaħħaħ il-koordinazzjoni fil-livell tal-UE dwar is-saħħa mentali taż-żgħażagħ, filwaqt li tibni fuq ir-rakkomandazzjonijiet reċenti tagħha u tislet tagħlimiet mill-pandemija tal-COVID-19, b’enfasi partikolari fuq il-prevenzjoni, l-intervent bikri u l-benesseri mentali taż-żgħażagħ; iħeġġeġ lill-Kummissjoni u lill-Istati Membri jiżguraw aċċess f’waqtu, aċċessibbli u mhux diskriminatorju għas-servizzi tas-saħħa mentali għaż-żgħażagħ, billi jitqiesu l-ħtiġijiet partikolari ta’ persuni li jindukraw żgħażagħ u adulti żgħażagħ u jiġi żgurat appoġġ biex jiġu indirizzati l-isfidi assoċjati mar-responsabbiltajiet ta’ kura fis-sistemi tas-saħħa pubblika u b’rispett sħiħ tal-kompetenzi nazzjonali, u jiżviluppaw miżuri ta’ tħejjija speċifiċi għaż-żgħażagħ biex jipprevjenu li ż-żgħażagħ jiġu affettwati b’mod sproporzjonat fi kriżijiet futuri;


</Amend>
<Amend>Emenda		<NumAm>105</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 23a (ġdid)</Article>
	

	Mozzjoni għal riżoluzzjoni
	Emenda

	
	23a.	Iwissi li l-media soċjali tesponi liż-żgħażagħ, speċjalment lin-nisa u lill-bniet, għal kontenut ta’ ħsara li fih, pereżempju, pressjonijiet fuq l-immaġni tal-ġisem, promozzjoni tad-disturbi alimentari, immaġnijiet sesswali mhux mitluba, fastidju, u abbuż ibbażat fuq il-ġeneru, b’75 % tan-nisa żgħażagħ ta’ bejn is-16 u l-21 sena jirrapportaw ħsara serja lill-awtostima; jitlob moderazzjoni aktar stretta tal-pjattaformi, regoli estiżi skont l-Att dwar is-Servizzi Diġitali u litteriżmu diġitali obbligatorju fil-kurrikuli biex tiġi protetta s-saħħa mentali taż-żgħażagħ u jiġu promossi spazji online sikuri għal kulħadd;


</Amend>
<Amend>Emenda		<NumAm>106</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 24</Article>
	

	Mozzjoni għal riżoluzzjoni
	Emenda

	24.	Itenni li l-isport u l-attività fiżika jippromwovu l-benesseri fiżiku u mentali, l-inklużjoni u l-koeżjoni soċjali, l-iżvilupp taż-żgħażagħ u ċ-ċittadinanza attiva;
	24.	Itenni li l-isport u l-attività fiżika jippromwovu l-benesseri fiżiku u mentali, l-inklużjoni u l-koeżjoni soċjali, l-iżvilupp taż-żgħażagħ u ċ-ċittadinanza attiva; jissottolinja l-importanza li jiġi żgurat aċċess inklużiv u ugwali għall-arti, l-isport u l-attività fiżika, b’mod partikolari għaż-żgħażagħ f’sitwazzjonijiet vulnerabbli, u jirrikonoxxi r-rwol tagħhom fit-trawwim ta’ sens ta’ appartenenza u inklużjoni soċjali; jenfasizza r-rwol tagħhom fl-iżvilupp tal-ħiliet ewlenin, ir-reżiljenza u l-fiduċja fihom infushom, u fl-appoġġ tal-involviment taż-żgħażagħ fil-ħajja komunitarja, b’mod partikolari permezz tal-isport għad-dilettanti u l-organizzazzjonijiet sportivi lokali; jenfasizza li l-isport u l-arti jistgħu jipprovdu wkoll opportunitajiet għaż-żgħażagħ biex jiżviluppaw ħiliet trasferibbli u jaċċessaw perkorsi ta’ impjieg, inkluż fis-setturi sportivi u kreattivi;


</Amend>
<Amend>Emenda		<NumAm>107</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 25</Article>
	

	Mozzjoni għal riżoluzzjoni
	Emenda

	25.	Jilqa’ l-fatt li sar progress konsiderevoli fid-diversità u l-inklużjoni fid-Djalogu tal-UE maż-Żgħażagħ; jesprimi dispjaċir, madankollu, għall-fatt li ż-żgħażagħ rurali u dawk barra mill-edukazzjoni, impjieg jew taħriġ huma sottorappreżentati fil-11-il ċiklu;
	25.	Jilqa’ l-fatt li sar progress konsiderevoli fid-diversità u l-inklużjoni fid-Djalogu tal-UE maż-Żgħażagħ; jesprimi dispjaċir, madankollu, għall-fatt li ż-żgħażagħ rurali u minn żoni żvantaġġati u dawk li huma barra mill-edukazzjoni, impjieg jew taħriġ huma sottorappreżentati fil-11-il ċiklu;


</Amend>
<Amend>Emenda		<NumAm>108</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 28</Article>
	

	Mozzjoni għal riżoluzzjoni
	Test mhux emendat inkluż fil-kompromess

	28.	Jistieden lill-Kummissjoni tallinja l-EUYS ta’ wara l-2027 ma’ programmi ġodda fl-ambitu tal-qafas finanzjarju pluriennali, bħall-Erasmus+, AgoraEU, Orizzont Ewropa, il-Fond Soċjali Ewropew Plus eċċ., sabiex tiġi żgurata l-koerenza, jiġu promossi s-sinerġiji u jitwessgħu l-opportunitajiet għall-parteċipazzjoni taż-żgħażagħ madwar l-Unjoni;
	28.	Jistieden lill-Kummissjoni tallinja l-EUYS ta’ wara l-2027 ma’ programmi ġodda fl-ambitu tal-qafas finanzjarju pluriennali, bħall-Erasmus+, AgoraEU, Orizzont Ewropa, il-Fond Soċjali Ewropew Plus eċċ., sabiex tiġi żgurata l-koerenza, jiġu promossi s-sinerġiji u jitwessgħu l-opportunitajiet għall-parteċipazzjoni taż-żgħażagħ madwar l-Unjoni;


</Amend>
<Amend>Emenda		<NumAm>109</NumAm>

<DocAmend>Mozzjoni għal riżoluzzjoni</DocAmend>
<Article>Subintestatura 13a (ġdida) (wara l-paragrafu 28)</Article>
	

	Mozzjoni għal riżoluzzjoni
	Emenda

	
	Ekwità interġenerazzjonali


</Amend>
<Amend>Emenda		<NumAm>110</NumAm>

<DocAmend>Mozzjoni għal riżoluzzjoni</DocAmend>
<Article>Paragrafu 29</Article>
	

	Mozzjoni għal riżoluzzjoni
	Emenda

	29.	Iħeġġeġ lill-Kummissjoni u lill-Istati Membri jiżguraw ibbaġitjar interġenerazzjonali ġust fir-rigward tal-perjodu ta’ programmazzjoni 2028-2034; jisħaq li l-ekwità interġenerazzjonali ma tinkisibx permezz ta’ miżuri ta’ awsterità, iżda permezz ta’ investiment pubbliku qawwi fl-edukazzjoni, l-infrastruttura u l-azzjoni klimatika sabiex jitħallew dinja abitabbli u servizzi soċjali robusti għall-ġenerazzjonijiet futuri;
	29.	Iħeġġeġ lill-Kummissjoni u lill-Istati Membri jiżguraw ibbaġitjar interġenerazzjonali adegwat fir-rigward tal-QFP li jmiss għall-perjodu 2028-2034; jisħaq li l-ekwità interġenerazzjonali ma tinkisibx permezz ta’ miżuri ta’ awsterità, iżda permezz ta’ investiment pubbliku qawwi fl-edukazzjoni, l-infrastruttura u miżuri biex isaħħu l-preparatezza u r-reżiljenza klimatika sabiex jitħallew dinja abitabbli u servizzi soċjali robusti għall-ġenerazzjonijiet futuri appoġġjati minn kooperazzjoni pubblika-privata soda;


</Amend>
<Amend>Emenda		<NumAm>111</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 29a (ġdid)</Article>
	

	Mozzjoni għal riżoluzzjoni
	Emenda

	
	29a.	Jisħaq li s-solidarjetà interġenerazzjonali hija pedament tal-mudell tal-benesseri tal-UE u essenzjali għall-preservazzjoni tal-koeżjoni soċjali fil-kuntest tal-bidla demografika u t-trasformazzjoni ekonomika; jenfasizza li l-politika dwar iż-żgħażagħ trid tinftiehem mhux b’mod iżolat iżda bħala parti minn strateġija usa’ biex jiġu żgurati l-prosperità fit-tul, l-istabbiltà soċjali u l-fiduċja bejn il-ġenerazzjonijiet; inkluż permezz ta’ miżuri li jrawmu postijiet tax-xogħol interġenerazzjonali u jippromwovu skambju ta’ għarfien bejn il-ħaddiema żgħażagħ u dawk akbar fl-età;


</Amend>
<Amend>Emenda		<NumAm>112</NumAm>

<DocAmend>Mozzjoni għal riżoluzzjoni</DocAmend>
<Article>Paragrafu 29b (ġdid)</Article>
	

	Mozzjoni għal riżoluzzjoni
	Emenda

	
	29b.	Jistieden lill-Kummissjoni u lill-Istati Membri jippromwovu politiki bilanċjati u li jħarsu ’l quddiem li jsaħħu l-kwalità għolja tal-impjieg taż-żgħażagħ, il-produttività u l-iżvilupp tal-ħiliet bħala xprunaturi ewlenin għall-iżgurar tas-sostenibbiltà fit-tul tas-sistemi ta’ protezzjoni soċjali u tas-suq tax-xogħol fl-istadji kollha tal-ħajja tax-xogħol, filwaqt li tingħata attenzjoni partikolari għall-ħaddiema żgħażagħ u professjonisti li jaħdmu għal rashom; jisħaq li l-espansjoni tal-opportunitajiet għaż-żgħażagħ u l-infurzar tal-politiki attivi dwar is-suq tax-xogħol huma prijoritajiet li jsaħħu b’mod reċiproku u li huma essenzjali għall-istabbiltà soċjali u għar-reżiljenza tas-sistemi tal-benesseri tal-Ewropa;


</Amend>
<Amend>Emenda		<NumAm>113</NumAm>
<DocAmend>Mozzjoni għal riżoluzzjoni</DocAmend>
<Article>paragrafu 29c (ġdid)</Article>
	

	Mozzjoni għal riżoluzzjoni
	Emenda

	
	29c.	Jistieden lill-Kummissjoni, fil-kuntest tal-istrateġija Ewropea dwar l-ekwità interġenerazzjonali, tiżgura li l-perspettivi fit-tul ikunu integrati b’mod effettiv fil-politiki tal-UE dwar l-impjieg, l-edukazzjoni u dawk soċjali, sabiex l-interessi tal-ġenerazzjonijiet preżenti u dawk futuri jitqiesu fit-tfassil u fl-implimentazzjoni tal-politiki;


</Amend>
<Amend>Emenda		<NumAm>114</NumAm>

<DocAmend>Mozzjoni għal riżoluzzjoni</DocAmend>
<Article>Paragrafu 30</Article>
	

	Mozzjoni għal riżoluzzjoni
	Emenda

	30.	Itenni li edukazzjoni u taħriġ ta’ kwalità huma dritt fundamentali; jisħaq li l-aċċess għall-edukazzjoni għandu jiġi ggarantit għaż-żgħażagħ Ewropej kollha, irrispettivament mill-istatus soċjoekonomiku, l-etniċità jew il-ġeneru tagħhom;
	30.	Itenni li l-aċċess għall-edukazzjoni u taħriġ ta’ kwalità huma dritt fundamentali, li jissottolinja l-bżonn għal finanzjament adegwat; jisħaq li l-aċċess għall-edukazzjoni għandu jiġi ggarantit għaż-żgħażagħ kollha, irrispettivament mill-istatus soċjoekonomiku, l-etniċità, il-ġeneru, id-diżabbiltà jew il-bżonnijiet speċjali fl-edukazzjoni tagħhom, b’tali mod li jiġu żgurati kurrikuli inklużivi, infrastruttura aċċessibbli u sistemi ta’ appoġġ imfassla apposta;


</Amend>

<Amend>Emenda		<NumAm>115</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 31a (ġdid)</Article>
	

	Mozzjoni għal riżoluzzjoni
	Emenda

	
	31a.	Jenfasizza li l-politiki taż-żgħażagħ għandhom jappoġġjaw ukoll is-setturi tradizzjonali tal-ekonomija, bħall-agrikoltura, l-artiġjanat u l-ipproċessar;


</Amend>
<Amend>Emenda		<NumAm>116</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 32</Article>
	

	Mozzjoni għal riżoluzzjoni
	Emenda

	32.	Jistieden lill-Istati Membri jappoġġjaw liż-żgħażagħ emarġinati fl-aċċess għall-edukazzjoni formali;
	32.	Jistieden lill-Istati Membri jappoġġjaw liż-żgħażagħ f’sitwazzjonijiet vulnerabbli fl-aċċess għall-edukazzjoni formali; iħeġġeġ lill-Kummissjoni u lill-Istati Membri jqisu l-ħtiġijiet partikolari tal-persuni li jindukraw żgħażagħ f’termini ta’ arranġament edukattivi u appoġġ sabiex jimmaniġġjaw il-piż tar-rwoli ta’ indukrar tagħhom; 


</Amend>
<Amend>Emenda		<NumAm>117</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 33</Article>
	

	Mozzjoni għal riżoluzzjoni
	Emenda

	33.	Jistieden lill-Istati Membri jżidu b’mod sinifikanti l-investiment pubbliku fis-sistemi edukattivi u jindirizzaw in-nuqqas ta’ għalliema;
	33.	Jistieden lill-Istati Membri jżidu l-investiment pubbliku fl-edukazzjoni, isaħħu s-sistemi tal-iskejjel u jiżguraw għadd adegwat ta’ għalliema kwalifikati; jenfasizza l-ħtieġa urġenti li jittejbu l-kundizzjonijiet tax-xogħol u tal-impjieg, u li jiġi żgurat li l-pagi jkunu konformi mal-ħtiġijiet attwali u li jiġu implimentati strateġiji ta’ reklutaġġ immirati sabiex tiġi pprovduta edukazzjoni ta’ kwalità għall-istudenti kollha bl-għan li tissaħħaħ l-eċċellenza akkademika; jinnota li investiment insuffiċjenti fl-infrastruttura edukattiva u fil-persunal tat-tagħlim kwalifikat jimmina l-opportunitajiet indaqs għaż-żgħażagħ u jnaqqas l-attraenza fit-tul tar-reġjuni rurali u remoti li jesperjenzaw depopolazzjoni li qed taċċellera;


</Amend>
<Amend>Emenda		<NumAm>118</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 34</Article>
	

	Mozzjoni għal riżoluzzjoni
	Emenda

	34.	Iħeġġeġ lill-Kummissjoni u lill-Istati Membri jsaħħu l-edukazzjoni tal-litteriżmu fil-media permezz tal-forom kollha ta’ apprendiment, inkluż fil-kurrikuli tal-iskejjel, il-ħidma fost iż-żgħażagħ u l-pjattaformi diġitali, b’attenzjoni partikolari għall-gruppi vulnerabbli u emarġinati;
	34.	Iħeġġeġ lill-Kummissjoni u lill-Istati Membri jsaħħu l-edukazzjoni dwar il-litteriżmu diġitali u medjatiku permezz tal-forom kollha ta’ apprendiment, inkluż fil-kurrikuli tal-iskejjel, il-ħidma fost iż-żgħażagħ u l-pjattaformi diġitali, fil-kuntest tat-tranżizzjoni doppja, biex jibnu r-reżiljenza fost iż-żgħażagħ kontra t-theddid ibridu u jippromwovu l-ħsieb kritiku u l-edukazzjoni bbażata fuq l-evidenza, b’attenzjoni partikolari għaż-żgħażagħ f’sitwazzjonijiet vulnerabbli;


</Amend>
<Amend>Emenda		<NumAm>119</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 35</Article>
	

	Mozzjoni għal riżoluzzjoni
	Emenda

	35.	Jirrikonoxxi l-ħtieġa li tiġi żviluppata politika aktar koerenti dwar l-edukazzjoni ċivika; jenfasizza li l-edukazzjoni ċivika, inkluża l-edukazzjoni dwar iċ-ċittadinanza diġitali, għandha tinbena f’sistemi edukattivi formali, mhux formali u informali;
	35.	Jirrikonoxxi l-ħtieġa li tiġi żviluppata politika aktar koerenti u strateġika dwar l-edukazzjoni ċivika biex jiġu promossi l-valuri Ewropej, il-prinċipji demokratiċi, l-istat tad-dritt, ir-responsabbiltà ċivika, ir-rispett għad-diversità u kultura ta’ solidarjetà; jissottolinja li l-edukazzjoni ċivika, inkluża l-edukazzjoni dwar iċ-ċittadinanza diġitali, għandha tiġi integrata fis-sistemi edukattivi formali, mhux formali u informali kollha;


</Amend>
<Amend>Emenda		<NumAm>120</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 37</Article>
	

	Mozzjoni għal riżoluzzjoni
	Emenda

	37.	Jistieden lill-Kummissjoni tiżviluppa moduli ta’ taħriġ speċifiċi dwar l-edukazzjoni ċivika demokratika għal kull min jieħu sehem fl-Erasmus+ jew fil-KES;
	37.	Jistieden lill-Kummissjoni tiżviluppa moduli ta’ taħriġ speċifiċi dwar l-edukazzjoni ċivika demokratika, inkluż il-preparatezza ċivika, għal kull min jieħu sehem fl-Erasmus+ u fil-KES; jistieden lill-Kummissjoni u lill-Istati Membri jintegraw il-preparatezza għar-riskju ta’ diżastri bħala komponent ewlieni tal-edukazzjoni dwar iċ-ċittadinanza demokratika għaż-żgħażagħ, f’kuntest ta’ kriżijiet relatati mal-klima u kkawżati mill-bniedem li qed jintensifikaw;


</Amend>
<Amend>Emenda		<NumAm>121</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 40a (ġdid)</Article>
	

	Mozzjoni għal riżoluzzjoni
	Emenda

	
	40a.	Jistieden lill-Kummissjoni u lill-Istati Membri jtejbu s-sistemi għar-rikonoxximent u għall-validazzjoni tal-ħiliet miksuba permezz tal-edukazzjoni mhux formali u informali, il-volontarjat u l-ħidma fost iż-żgħażagħ, inkluż għaż-żgħażagħ b’diżabbiltà, b’mod partikolari fejn tali kompetenzi jistgħu jgħinu biex jiġi indirizzat in-nuqqas ta’ ħaddiema u ħiliet f’setturi ewlenin;


</Amend></RepeatBlock-Amend>


ANNESS: DIKJARAZZJONI TAL-KONTRIBUT
<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni tiddikjara li fl-abbozz ta’ opinjoni tagħha inkludiet kontribut dwar kwistjonijiet li għandhom x’jaqsmu mas-suġġett tal-fajl li rċeviet, għat-tħejjija tal-abbozz ta’ opinjoni, mingħand ir-rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar reġistru obbligatorju ta’ trasparenza li ġejjin[footnoteRef:1], jew mingħand ir-rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li ġejjin:</FootprintIntro> [1:  Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza

	 ATREVIA Comunicación S.L.U.


Il-lista ta’ hawn fuq hija mfassla taħt ir-responsabbiltà esklużiva tar-rapporteur għal opinjoni.
Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn li huma, ir-rapporteur għal opinjoni tiddikjara li ppreżentat lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

